open-index/open-wikipedia-markdown huggingface dataset:
আঞ্জুমান (১৯৯৫-এর চলচ্চিত্র)

***আঞ্জুমান*** হল ১৯৯৫ সালে মুক্তিপ্রাপ্ত বাংলাদেশী প্রণয়ধর্মী নাট্য চলচ্চিত্র। ছবিটির চিত্রনাট্য রচনা ও পরিচালনা করেছেন হাফিজউদ্দিন এবং কাহিনী ও সংলাপ লিখেছেন ছটকু আহমেদ। এতে নাম ভূমিকায় অভিনয় করেছেন শাবনাজ এবং অন্যান্য শ্রেষ্ঠাংশে অভিনয় করেছেন সালমান শাহ, শাহীন আলম, সংগীতা ও হুমায়ুন ফরীদি।

চলচ্চিত্রটি ১৯৯৫ সালের ১৮ই আগস্ট বাংলাদেশে মুক্তি পায়।

## কুশীলব
* সালমান শাহ - সালমান
* শাবনাজ - আঞ্জুমান
* শাহীন আলম - নয়ন / রকি
* সংগীতা
* হুমায়ুন ফরীদি
* আহমেদ শরীফ
* মনিরুজ্জামান রাজ
* খুরশীদুজ্জামান উৎপল - হাসান
* ডলি জহুর
* রিনা খান - সোনিয়া
* দুলারী
* কারিশমা
* নীলম
* স্বপ্না
* আবদুস সালাম
* হাফিজউদ্দিন
* নূর মোহাম্মদ
* সৈয়দ আক্তার আলী - আবদুল
* মঞ্জুর হোসেন
* সিরাজ হায়দার
* সুভাশিস সরকার
* জামিলুর রহমান শাখা - ডাক্তার

এছাড়া আরও অপ্রধান চরিত্রে অভিনয় করেছেন কাজল, মিঠু, শেখর, চুন্নু, আমীর, ব্রুসলী, মাহবুব, আকবর, মকবুল, রানা, পারুল, আঁখি, রিনা, ও মুক্তা, এবং শিশু শিল্পী ভূমিকায় অভিনয় করেছেন তানি, পপি ও সীমা।

## সঙ্গীত
*আঞ্জুমান* চলচ্চিত্রের সঙ্গীত পরিচালনা করেছেন সুবল দাস। গীত রচনা করেছেন গাজী মাজহারুল আনোয়ার, মাসুদ করিম, মনিরুজ্জামান মনির ও মারুফ আহমেদ। গানে কণ্ঠ দিয়েছেন সাবিনা ইয়াসমিন, রুনা লায়লা, এন্ড্রু কিশোর, হানিফ মোহাম্মদ ও রীতা সেন।

### গানের তালিকা

## তথ্যসূত্র

## বহিঃসংযোগ

* 
* 

বিষয়শ্রেণী:বাংলা ভাষার চলচ্চিত্র
বিষয়শ্রেণী:১৯৯৫-এর চলচ্চিত্র
বিষয়শ্রেণী:১৯৯০-এর দশকের প্রণয়ধর্মী নাট্য চলচ্চিত্র
বিষয়শ্রেণী:বাংলাদেশী চলচ্চিত্র
বিষয়শ্রেণী:বাংলাদেশী প্রণয়ধর্মী নাট্য চলচ্চিত্র
মহামিলন (১৯৯৫-এর চলচ্চিত্র)

***মহামিলন*** হল ১৯৯৫ সালে মুক্তিপ্রাপ্ত বাংলাদেশী প্রণয়ধর্মী নাট্য চলচ্চিত্র। ছবিটির চিত্রনাট্য রচনা ও পরিচালনা করেছেন দিলীপ সোম এবং কাহিনী রচনা করেছেন জেড এ চৌধুরী ও যোসেফ শতাব্দী। এতে শ্রেষ্ঠাংশে অভিনয় করেছেন ববিতা, পীযুষ বন্দ্যোপাধ্যায়, সালমান শাহ, শাবনূর ও রাজীব।

চলচ্চিত্রটি ১৯৯৫ সালের ২২শে সেপ্টেম্বর বাংলাদেশে মুক্তি পায়।

## কুশীলব

* ববিতা - শাহানা মল্লিক
* পীযুষ বন্দ্যোপাধ্যায় - জাহিদ মল্লিক
* সালমান শাহ - শান্ত
* শাবনূর - সাথী
* রাজীব - কামাল চৌধুরী
* শারমীন
* সুমিতা দেবী - জাহিদের মা
* মেঘলা
* মর্জিনা
* প্রবীর মিত্র
* অমল বোস
* সাইফুদ্দিন
* সেতারা
* আনিস - সদর আলী
* ফরিদ আলী - হাবিলদার
* আজহারুল ইসলাম খান
* আবুল কালাম আজাদ
* ডন - ডন
* তুষার খান - নিসার
* নাদের খান
* সিরাজ হায়দার
* এ কে কোরাঈশী
* সৈয়দ আক্তার আলী

এছাড়া অন্যান্য অপ্রধান চরিত্রে অভিনয় করেছেন ঢালু, আব্বাস, গেদু, রাশেদা, জাহানারা, ফাতেমা, মনি, পুনম, ও মাহমুদা।

## সঙ্গীত
*মহামিলন* চলচ্চিত্রের সঙ্গীত পরিচালনা করেছেন আহমেদ ইমতিয়াজ বুলবুল। গীত রচনা করেছেন মনিরুজ্জামান মনির। গানে কণ্ঠ দিয়েছেন সৈয়দ আবদুল হাদী, এন্ড্রু কিশোর, শাকিলা জাফর, খালিদ হাসান মিলু, কনকচাঁপা, সালমা জাহান, আগুন, ও এম এ খালেক।

### গানের তালিকা

## তথ্যসূত্র

## বহিঃসংযোগ

* 
* 

বিষয়শ্রেণী:বাংলা ভাষার চলচ্চিত্র
বিষয়শ্রেণী:১৯৯৫-এর চলচ্চিত্র
বিষয়শ্রেণী:১৯৯০-এর দশকের প্রণয়ধর্মী নাট্য চলচ্চিত্র
বিষয়শ্রেণী:দিলীপ সোম পরিচালিত চলচ্চিত্র
বিষয়শ্রেণী:বাংলাদেশী চলচ্চিত্র
বিষয়শ্রেণী:বাংলাদেশী প্রণয়ধর্মী নাট্য চলচ্চিত্র
বিষয়শ্রেণী:আহমেদ ইমতিয়াজ বুলবুল সুরারোপিত চলচ্চিত্র
আশা ভালবাসা

***আশা ভালবাসা*** হল ১৯৯৫ সালে মুক্তিপ্রাপ্ত বাংলাদেশী প্রণয়ধর্মী চলচ্চিত্র। এটি রচনা ও পরিচালনা করেছেন তমিজ উদ্দীন রিজভী এবং সংলাপ লিখেছেন ছটকু আহমেদ। এতে শ্রেষ্ঠাংশে অভিনয় করেছেন সালমান শাহ, শাবনাজ, সাবরীনা, ডন ও মিশা সওদাগর। চলচ্চিত্রটিতে প্রথম খলচরিত্রে অভিনয় করেন মিশা সওদাগর।

চলচ্চিত্রটি ১৯৯৫ সালের ১লা ডিসেম্বর বাংলাদেশে মুক্তি পায়।

## কুশীলব
* সালমান শাহ - আকাশ
* শাবনাজ - ডানা
* সাবরীনা - পরী
* ডন - রকি
* মিশা সওদাগর - আকরাম জোতদার
* গোলাম মুস্তাফা - জনাব খান
* প্রবীর মিত্র - উস্তাদ রইসুদ্দিন
* রাশেদা চৌধুরী
* মায়া চৌধুরী
* শেখর
* মিঠু
* জামিলুর রহমান শাখা

এছাড়া অন্যান্য অপ্রধান চরিত্রে অভিনয় করেছেন তৈমুর, মিলন, আরমান, সানোয়ার মোর্শেদ, নাজমুল হোসাইন, আবু তাহের, মিন্টু, রুস্তম, বৃষ্টি, মনি, বিজু, রাবেয়া, মাসুম, বাতেন, আমিন, মিঠু, হাসান, ও ফরহাদ।

## সঙ্গীত
*আশা ভালবাসা* চলচ্চিত্রের সঙ্গীত পরিচালনা করেছেন আবু তাহের। গীত রচনা করেছেন গাজী মাজহারুল আনোয়ার ও মনিরুজ্জামান মনির।
### গানের তালিকা

## আরও দেখুন
* ১৯৯৫ সালের বাংলাদেশী চলচ্চিত্রের তালিকা

## তথ্যসূত্র

## বহিঃসংযোগ

* 
* 

বিষয়শ্রেণী:বাংলা ভাষার চলচ্চিত্র
বিষয়শ্রেণী:১৯৯৫-এর চলচ্চিত্র
বিষয়শ্রেণী:১৯৯০-এর দশকের প্রণয়ধর্মী চলচ্চিত্র
বিষয়শ্রেণী:আবু তাহের সুরারোপিত চলচ্চিত্র
বিষয়শ্রেণী:তমিজউদ্দিন রিজভী পরিচালিত চলচ্চিত্র
বিষয়শ্রেণী:বাংলাদেশী চলচ্চিত্র
বিষয়শ্রেণী:বাংলাদেশী প্রণয়ধর্মী চলচ্চিত্র
জিন্দা পার্ক

**জিন্দা পার্ক** বাংলাদেশের নারায়ণগঞ্জ জেলায় অবস্থিত একটি বিনোদন পার্ক ও অবকাশ যাপন কেন্দ্র। পার্কটির আয়তন ১০০ বিঘা (৩৩ একর)। পার্কটি নারায়ণগঞ্জ জেলার অন্যতম একটি আকর্ষণস্থল।

## অবস্থান
জিন্দা পার্ক বাংলাদেশের নারায়ণগঞ্জ জেলার রূপগঞ্জ উপজেলায় দাউদপুর ইউনিয়নে অবস্থিত। রাজধানী ঢাকা থেকে ৩৭ কিমি দূরে নতুন স্যাটেলাইট শহর পূর্বাচলের উত্তর-পূর্ব কোণে ঢাকা ইস্টার্ন বাইপাস সড়কঘেঁষে এই পার্কটি অবস্থিত। উত্তরে ও পূর্বদিকে একটি ছোট হ্রদ একে ঘিরে রেখেছে।

## ইতিহাস
“অগ্রপথিক পল্লী সমিতি” ১৯৮০ সালে যাত্রা শুরু করে। এই সংগঠনের উদ্যোগে ১৯৮১ সালে পার্কটি প্রতিষ্ঠিত হয়। পার্কটির আয়তন ১০০ বিঘা, যার মধ্যে ৬০ বিঘা জায়গা প্রদান করেন তবারক হোসাইন কুসুম। শুরুতে এর নাম *শান্তিকানন* দেওয়া হয়, পরে নাম পরিবর্তন করে জিন্দা পার্ক নামকরণ করা হয়। শুরুতে একটি বিদ্যালয় এবং অফিস স্থাপনের মাধ্যমে কাজ শুরু হয়। পর্যায়ক্রমে পাঠাগার, স্বাস্থকেন্দ্র, মসজিদ ইত্যাদি গড়ে ওঠে।

১৯৯৫ সালে রাজউক তার পূর্বাচল প্রকল্পের জন্য জিন্দা পার্ক এলাকাটি অধিগ্রহণ করে। তারপর বেশ কয়েকবার রাজউক ও গ্রামবাসীর মধ্যে দখলচেষ্টা ও প্রতিরোধের ঘটনা ঘটে। বিষয়টি আদলতেও নেওয়া হয়। শেষ পর্যন্ত রাজউক ‘অধিগ্রহণবলে জমির মালিক রাজউক/প্রতিষ্ঠা, পরিচালনা ও উন্নয়নে অগ্রপথিক কল্যাণ সমিতি’ লিখে একটি সাইনবোর্ড লাগায়। ২০১৪ সালের ২৭ ফেব্রুয়ারি পুলিশ জিন্দা পার্ক থেকে লোকজনকে সরানোর চেষ্টা করলে বিক্ষোভের সৃষ্টি হয়। জিন্দা পার্কের নাম তখন “রাজউক জিন্দা পার্ক” রাখা হয়। একই বছর অগ্রপথিক পল্লী সমিতি আবার পার্কটি এলাকাটি অধিগ্রহণ করে ও নাম পরিবর্তন করে জিন্দা পার্ক রাখে।

## বর্ণনা
জিন্দা পার্ক প্রায় ৩৩ একর জায়গাজুড়ে বিস্তৃত। এখানে প্রায় ২৫০ প্রজাতির প্রায় ২৫ হাজার গাছ রয়েছে। পাঁচটি জলাধার রয়েছে, যা মোট জায়গার ২৫ শতাংশ। আছে বৃক্ষ-ঘর, টিলা, ফুলের বাগান এবং হ্রদের ওপর ব্রিজ। এছাড়া বিদ্যালয়, মসজিদ, পাঠাগার, কটেজ, অফিসসহ বেশ কয়েকটি স্থাপনা রয়েছে।

## ছবিঘর

Entrance of Zinda Park.jpg|প্রধান প্রবেশ পথ
চিত্র:Zinda Park (6).jpg|প্রধান প্রবেশ পথ
চিত্র:Zinda Park (13).jpg|মসজিদ
চিত্র:Zinda Park (1).jpg|অতিথিশালা
চিত্র:Zinda Park (16).jpg|গ্রন্থাগার
চিত্র:Zinda Park (9).jpg|বিদ্যালয় ও সবুজ উদ্যান
চিত্র:Zinda Park (22).jpg|বৃক্ষ-ঘর
চিত্র:Zinda Park (19).jpg|বৃক্ষরাজি
চিত্র:Zinda Park (5).jpg|প্রবেশ পথের সামনে কৃত্রিম জলাধার
চিত্র:Zinda Park (20).jpg|দিঘী


## তথ্যসূত্র

## বহিঃসংযোগ

* 

বিষয়শ্রেণী:পূর্বাচল
বিষয়শ্রেণী:নারায়ণগঞ্জ জেলার দর্শনীয় স্থান
বিষয়শ্রেণী:বাংলাদেশের উদ্যান
বিষয়শ্রেণী:রূপগঞ্জ উপজেলা
জেরেমি আয়রন্স

**জেরেমি জন আয়রন্স** (; জন্ম: ১৯ সেপ্টেম্বর ১৯৪৮) হলেন একজন ইংরেজ অভিনেতা। ব্রিস্টলের ওল্ড ভিস থিয়েটার স্কুল থেকে ধ্রুপদী অভিনয়ের উপর প্রশিক্ষণ গ্রহণের পর তিনি ১৯৬৯ সালে মঞ্চে অভিনয় জীবন শুরু করেন। এরপর থেকে তিনি ওয়েস্ট এন্ড থিয়েটারের অসংখ্য নাটকে কাজ করেন, তন্মধ্যে রয়েছে *দ্য উইন্টার্স টেল*, *ম্যাকবেথ*, *মাচ অডো অ্যাবাউট নাথিং*, *দ্য টেমিং অব দ্য শ্রু*, *গডস্পেল*, *সেকেন্ড রিচার্ড*, এবং *এমবার্স*। ১৯৮৪ সালে টম স্টপার্ডের *দ্য রিয়াল থিং* নাটক দিয়ে ব্রডওয়ে মঞ্চে তার অভিষেক হয় এবং এই কাজের জন্য শ্রেষ্ঠ অভিনেতা বিভাগে টনি পুরস্কার লাভ করেন।

আয়রন্সের প্রথম মূলধারার চলচ্চিত্র ছিল ১৯৮১ সালের প্রণয়ধর্মী নাট্য *দ্য ফ্রেঞ্চ লেফটেন্যান্ট্‌স ওম্যান*, যার জন্য তিনি শ্রেষ্ঠ প্রধান চরিত্রে অভিনেতা বিভাগে বাফটা পুরস্কারের মনোনয়ন লাভ করেন। পরবর্তীকালে তিনি নাট্যধর্মী *মুনলাইটিং* (১৯৮২), *বিট্রেয়াল* (১৯৮৩) ও *দ্য মিশন* (১৯৮৬)-এ অভিনয় করার পর ডেভিড ক্রোনেনবার্গের মনস্তাত্ত্বিক থ্রিলার *ডেড রিঙ্গার্স* (১৯৮৮)-এ অভিনয় করে সমাদৃত হন। ১৯৯০ সালে আয়রন্স *রিভার্সাল অব ফরচুন* চলচ্চিত্রে দাগী আসামী ক্লাউস ফন বুলো চরিত্রে অভিনয় করে শ্রেষ্ঠ অভিনেতার জন্য একাডেমি পুরস্কারসহ একাধিক পুরস্কার অর্জন করেন।

আয়রন্স কয়েকটি উল্লেখযোগ্য টেলিভিশন নাটকে কাজ করেছেন এবং আইটিভি চ্যানেলে প্রচারিত ধারাবাহিকে *ব্রাইডশেড রিভিজিটেড* (১৯৮১)-এ কাজ করে তার প্রথম গোল্ডেন গ্লোব পুরস্কারের মনোনয়ন লাভ করেন। ২০০৫ সালে তিনি ঐতিহাসিক মিনি ধারাবাহিক *ফার্স্ট এলিজাবেথ*-এ কাজ করে শ্রেষ্ঠ পার্শ্ব অভিনেতা বিভাগে গোল্ডেন গ্লোব পুরস্কার ও এমি পুরস্কার অর্জন করেন। এই এমি পুরস্কার জয়ের মধ্য দিয়ে তিনি "অভিনয়ের ত্রিমুকুট" (চলচ্চিত্রে অস্কার, টেলিভিশনে এমি এবং মঞ্চে টনি পুরস্কার) জয়ী অভিনয়শিল্পী তালিকায় নিজের নাম লেখান। ২০১১ থেকে ২০১৩ সালে তিনি শোটাইমের ঐতিহাসিক ধারাবাহিক *দ্য বোরজোয়া*-এ ষষ্ঠ পোপ আলেকজান্ডার চরিত্রে অভিনয় করেন।

## তথ্যসূত্র

## বহিঃসংযোগ

* 
* 
* 
* 
* 
* 

বিষয়শ্রেণী:১৯৪৮-এ জন্ম
বিষয়শ্রেণী:জীবিত ব্যক্তি
বিষয়শ্রেণী:২০শ শতাব্দীর ইংরেজ অভিনেতা
বিষয়শ্রেণী:২১শ শতাব্দীর ইংরেজ অভিনেতা
বিষয়শ্রেণী:আইরিশ বংশোদ্ভূত ইংরেজ ব্যক্তি
বিষয়শ্রেণী:ইংরেজ বংশোদ্ভূত ব্রিটিশ
বিষয়শ্রেণী:ইংরেজ কণ্ঠাভিনেতা
বিষয়শ্রেণী:ইংরেজ চলচ্চিত্র অভিনেতা
বিষয়শ্রেণী:ইংরেজ টেলিভিশন অভিনেতা
বিষয়শ্রেণী:ইংরেজ মঞ্চ অভিনেতা
বিষয়শ্রেণী:ইংরেজ শেকসপিয়রীয় অভিনেতা
বিষয়শ্রেণী:আয়রন্স পরিবার
বিষয়শ্রেণী:শ্রেষ্ঠ অভিনেতা বিভাগে একাডেমি পুরস্কার বিজয়ী
বিষয়শ্রেণী:গোল্ডেন গ্লোব পুরস্কার (সেরা অভিনেতা - নাট্য চলচ্চিত্র) বিজয়ী
বিষয়শ্রেণী:টনি পুরস্কার বিজয়ী
বিষয়শ্রেণী:শ্রেষ্ঠ বিদেশি অভিনেতা বিভাগে দাভিদ দি দোনাতেল্লো বিজয়ী
বিষয়শ্রেণী:সীমিত ধারাবাহিক বা টিভি চলচ্চিত্রে সেরা পার্শ্ব অভিনেতা বিভাগে প্রাইমটাইম এমি পুরস্কার বিজয়ী
বিষয়শ্রেণী:সম্মানসূচক সেজার প্রাপক
বিষয়শ্রেণী:স্ক্রিন অ্যাক্টরস গিল্ড পুরস্কার বিজয়ী
বিষয়শ্রেণী:রয়্যাল শেকসপিয়র কোম্পানির সদস্য
বিষয়শ্রেণী:অ্যানি পুরস্কার বিজয়ী
বিষয়শ্রেণী:অডিওবই পাঠক
বিষয়শ্রেণী:গোল্ডেন গ্লোব পুরস্কার (সেরা পার্শ্ব অভিনেতা - টেলিভিশন) বিজয়ী
বিষয়শ্রেণী:আইরিশ বংশোদ্ভূত ব্রিটিশ ব্যক্তি
বিষয়শ্রেণী:দাভিদ দি দোনাতেল্লো বিজয়ী
বিষয়শ্রেণী:স্কটিশ বংশোদ্ভূত ইংরেজ ব্যক্তি
বিষয়শ্রেণী:ইংরেজ রোমান ক্যাথলিক
বিষয়শ্রেণী:শ্রমিক দল (যুক্তরাজ্য) এর ব্যক্তি
বিষয়শ্রেণী:প্রাইমটাইম এমি পুরস্কার বিজয়ী
রোজম্যারি হ্যারিস

**রোজম্যারি অ্যান হ্যারিস** (; জন্ম: ১৯ সেপ্টেম্বর ১৯২৭) হলেন একজন ইংরেজ অভিনেত্রী। ১৯৪৮ সালে তিনি মঞ্চে তার অভিনয় জীবন শুরু করেন এবং ১৯৫২ সালে ব্রডওয়ে মঞ্চে তার অভিষেক হয়। নিউ ইয়র্ক মঞ্চে তার কাজের জন্য তিনি চারবার ড্রামা ডেস্ক পুরস্কার জয় করেন এবং নয়বার টনি পুরস্কারের মনোনয়ন হতে *দ্য লায়ন ইন উইন্টার* নাটকে অভিনয়ের জন্য একবার মঞ্চনাটকে শ্রেষ্ঠ অভিনেত্রী বিভাগে এই পুরস্কার লাভ করেন। ১৯৮৬ সালে আমেরিকান থিয়েটার হল অব ফেমে তার নাম অন্তর্ভুক্ত হয়।

টেলিভিশনে তিনি ১৯৭৪ সালের টিভি ধারাবাহিক *নটরিয়াস ওম্যান*-এ অভিনয় করে একটি এমি পুরস্কার লাভ করেন এবং ১৯৭৮ সালের মিনি ধারাবাহিক *হলোকাস্ট*-এ অভিনয় করে গোল্ডেন গ্লোব পুরস্কার অর্জন করেন। চলচ্চিত্রে তিনি ১৯৮৩ সালের *দ্য প্লাউম্যান্‌স লাঞ্চ*-এ অভিনয় করে শ্রেষ্ঠ পার্শ্বচরিত্রে অভিনেত্রী বিভাগে বাফটা পুরস্কারের মনোনয়ন লাভ করেন এবং ১৯৯৪ সালের *[[টম অ্যান্ড ভিভ]]*-এ অভিনয়ের জন্য শ্রেষ্ঠ পার্শ্ব অভিনেত্রী বিভাগে একাডেমি পুরস্কারের মনোনয়ন লাভ করেন।

## প্রারম্ভিক জীবন
হ্যারিস ১৯২৭ সালের ১৯শে সেপ্টেম্বর সাফোকের অ্যাশবিতে জন্মগ্রহণ করেন। তার মাতা ইনিড মোড ফ্রান্সেস (জন্ম ক্যাম্পিয়ন) এবং পিতা স্ট্যাফোর্ড বার্কলি হ্যারিস। তার পূর্বপুরুষদের একজন হাবসবার্গ রাজতন্ত্রের (বর্তমান রোমানিয়া) ক্রনস্টাটের অধিবাসী ছিলেন। তার পিতার রাজকীয় বিমান বাহিনীতে চাকরির জন্য হ্যারিসের শৈশব কাটে ভারতে। তিনি কনভেন্ট স্কুলে পড়াশোনা করেন এবং পরে ১৯৫১ থেকে ১৯৫২ সালে রয়্যাল একাডেমি অব ড্রামাটিক আর্টে পড়াশোনা করেন।

## ব্যক্তিগত জীবন
হ্যারিস ১৯৫৯ সালে অভিনেতা ও পরিচালক এলিস র‍্যাবকে বিয়ে করেন। ১৯৬৭ সালে তাদের বিবাহবিচ্ছেদ ঘটে। ১৯৬৭ সালে তিনি লেখক জন ইলিকে বিয়ে করেন। তাদের কন্যা জেনিফার ইলি ১৯৬৯ সালে জন্মগ্রহণ করেন। জেনিফারও তার মায়ের পদাঙ্ক অনুসরণ করে চলচ্চিত্র, টেলিভিশন ও ব্রডওয়ে মঞ্চে অভিনয় করে খ্যাতি অর্জন করেন। হ্যারি র‍্যানসম সেন্টারে প্রদর্শন কলা সংকলনের একটি অংশ হ্যারিস' আর্কাইভ, যেখানে তার পাণ্ডুলিপি, চিত্রশালা, পোস্টার, চিঠিপত্র, প্লেবিল ও অন্যান্য বস্তু রয়েছে।

## তথ্যসূত্র

## বহিঃসংযোগ

* 
* 
* 

বিষয়শ্রেণী:১৯২৭-এ জন্ম
বিষয়শ্রেণী:জীবিত ব্যক্তি
বিষয়শ্রেণী:২০শ শতাব্দীর ইংরেজ অভিনেত্রী
বিষয়শ্রেণী:২১শ শতাব্দীর ইংরেজ অভিনেত্রী
বিষয়শ্রেণী:ইংরেজ কণ্ঠাভিনেত্রী
বিষয়শ্রেণী:ইংরেজ চলচ্চিত্র অভিনেত্রী
বিষয়শ্রেণী:ইংরেজ টেলিভিশন অভিনেত্রী
বিষয়শ্রেণী:ইংরেজ মঞ্চ অভিনেত্রী
বিষয়শ্রেণী:ইংরেজ শেকসপিয়রীয় অভিনেত্রী
বিষয়শ্রেণী:রোমানীয় বংশোদ্ভূত ইংরেজ ব্যক্তি
বিষয়শ্রেণী:লেস্টারশায়ারের অভিনেত্রী
বিষয়শ্রেণী:গোল্ডেন গ্লোব পুরস্কার (সেরা অভিনেত্রী - নাট্য টিভি ধারাবাহিক) বিজয়ী
বিষয়শ্রেণী:টনি পুরস্কার বিজয়ী
বিষয়শ্রেণী:ড্রামা ডেস্ক পুরস্কার বিজয়ী
বিষয়শ্রেণী:সীমিত ধারাবাহিক বা চলচ্চিত্রে সেরা প্রধান অভিনেত্রী বিভাগে প্রাইমটাইম এমি পুরস্কার বিজয়ী
বিষয়শ্রেণী:স্যাটেলাইট পুরস্কার বিজয়ী
বিষয়শ্রেণী:মার্কিন যুক্তরাষ্ট্রে ইংরেজ প্রবাসী
বিষয়শ্রেণী:রয়্যাল একাডেমি অব ড্রামাটিক আর্টের প্রাক্তন শিক্ষার্থী
বিষয়শ্রেণী:ব্রিটিশ মঞ্চ অভিনেত্রী
বিষয়শ্রেণী:ব্রিটিশ টেলিভিশন অভিনেত্রী
বিষয়শ্রেণী:মার্কিন যুক্তরাষ্ট্রে ব্রিটিশ প্রবাসী অভিনেত্রী
ফাজিলপুর ইউনিয়ন

**ফাজিলপুর ইউনিয়ন** নামে বাংলাদেশে মোট ২টি ইউনিয়ন রয়েছে। যথা:
* ফাজিলপুর ইউনিয়ন, দিনাজপুর সদর; (দিনাজপুর জেলা)
* ফাজিলপুর ইউনিয়ন, ফেনী সদর; (ফেনী জেলা)
আর্চব্যাং

**আর্চব্যাং লিনাক্স** আর্চ লিনাক্স-ভিত্তিক একটি হালকা রোলিং রিলিজ লিনাক্স ডিস্ট্রিবিউশন। পুরোনো ও কমক্ষমতাসম্পন্ন হার্ডওয়্যারে উন্নত পারফরমেন্সের জন্যে আর্চব্যাং বিশেষভাবে উপযুক্ত। আর্চব্যাঙের মূল লক্ষ্য হলো আর্চের মূলনীতি ঠিক রেখে সিম্পল আউট-অব-দ্য বক্স আর্চ-ভিত্তিক লিনাক্স ডিস্ট্রিবিউশন প্রদান করা।

## তথ্যসূত্র

বিষয়শ্রেণী:লিনাক্স ডিস্ট্রিবিউশন
বিষয়শ্রেণী:সিস্টেমডি ছাড়া লিনাক্স ডিস্ট্রিবিউশনসমূহ
বিষয়শ্রেণী:আর্চ-ভিত্তিক লিনাক্স ডিস্ট্রিবিউশন
বিষয়শ্রেণী:প্যাকম্যান-ভিত্তিক লিনাক্স ডিস্ট্রিবিউশন
২০১৮-১৯ জিম্বাবুয়ে ক্রিকেট দলের বাংলাদেশ সফর

জিম্বাবুয়ে ক্রিকেট দল তিনটি একদিনের আন্তর্জাতিক এবং দুইটি টেস্ট ক্রিকেট জন্য বাংলাদেশ সফর করছে, যা ১৯ অক্টোবর থেকে ১৫ নভেম্বর ২০১৮-এ অনুষ্ঠিত হয়। 

## দলীয় সদস্য

## প্রস্তুতিমূলক খেলা
### ৫০ ওভারের ম্যাচ: বাংলাদেশ ক্রিকেট বোর্ড একাদশ বনাম বনাম জিম্বাবুয়ে

### তিনদিনের ম্যাচ: বাংলাদেশ ক্রিকেট বোর্ড একাদশ বনাম বনাম জিম্বাবুয়ে

## ওডিআই সিরিজ
### ১ম ওডিআই

### ২য় ওডিআই

### ৩য় ওডিআই

## টেস্ট সিরিজ
### ১ম টেস্ট

### ২য় টেস্ট

## তথ্যসূত্র

## বহিঃসংযোগ

বিষয়শ্রেণী:২০১৮-এ বাংলাদেশী ক্রিকেট
বিষয়শ্রেণী:২০১৮-এ জিম্বাবুয়ের ক্রিকেট
বিষয়শ্রেণী:২০১৮–১৯ আন্তর্জাতিক ক্রিকেট প্রতিযোগিতা
বিষয়শ্রেণী:জিম্বাবুয়ে ক্রিকেট দলের বাংলাদেশ সফর
ভিনাক্স

**ভিনাক্স** () অন্ধ ও দৃষ্টিপ্রতিবন্ধী ব্যবহারকারীদের জন্যে বানানো একটি বিশেষ লিনাক্স ডিস্ট্রিবিউশন। এটি উবুন্টুর একটি সংস্করণ, যেখানে দুটো স্ক্রিন রিডার, দুটো ফুল স্ক্রিন ম্যাগনিফায়ার ও গ্লোবাল ফন্ট সাইজ ও রঙ পরিবর্তনের সুবিধা অন্তর্ভুক্ত থাকে। এখানে ইউএসবি ব্রেইলি ডিসপ্লেও সাপোর্ট করে।

## তথ্যসূত্র

বিষয়শ্রেণী:লিনাক্স ডিস্ট্রিবিউশন
চক্র (অপারেটিং সিস্টেম)

**চক্র** (, অফিশিয়ালি **চক্র গ্নু/লিনাক্স**) একটি আর্চ-ভিত্তিক গ্নু/লিনাক্স ডিস্ট্রিবিউশন, যেখানে কেডিই সফটওয়্যারের উপর দৃষ্টিপাত করা হয়েছে। ডিস্ট্রোটি সমালোচকদের বেশ প্রশংসা কুড়িয়েছে।
## তথ্যসূত্র

বিষয়শ্রেণী:কেডিই
বিষয়শ্রেণী:লিনাক্স ডিস্ট্রিবিউশন
বিষয়শ্রেণী:আর্চ-ভিত্তিক লিনাক্স ডিস্ট্রিবিউশন
বিষয়শ্রেণী:প্যাকম্যান-ভিত্তিক লিনাক্স ডিস্ট্রিবিউশন
কেনেথ মোর

**কেনেথ গিলবার্ট মোর**, সিবিই (; জন্ম: ২০ সেপ্টেম্বর ১৯১৪ - ১২ জুলাই ১৯৮২) বিংশ শতাব্দীর একজন বিখ্যাত ইংরেজ অভিনেতা। তিনি বর্ষীয়ান গাড়ি ভিত্তিক হাস্যরসাত্মক চলচ্চিত্র *[[জেনেভিভ (চলচ্চিত্র)|জেনেভিভ]]* (১৯৫৩) ছবিতে অভিনয় করে “তারকা” খ্যাতি অর্জন করেন এবং শ্রেষ্ঠ ব্রিটিশ অভিনেতা বিভাগে বাফটা পুরস্কারের জন্য মনোনীত হন। তিনি জনপ্রিয় *ডক্টর* চলচ্চিত্র ধারাবাহিকের প্রথম চলচ্চিত্র *[[ডক্টর ইন দ্য হাউজ]]* (১৯৫৪)-এ মূল অংশে অভিনয় করে শ্রেষ্ঠ ব্রিটিশ অভিনেতা বিভাগে বাফটা পুরস্কার অর্জন করেন। এছাড়া তিনি *[[ডিপ ব্লু সি (১৯৫৫-এর চলচ্চিত্র)|ডিপ ব্লু সি]]* (১৯৫৫) ও *[[রিচ ফর দ্য স্কাই]]* (১৯৫৬) চলচ্চিত্রের জন্য আরো দুটি বাফটা পুরস্কারের মনোনয়ন লাভ করেন। পরবর্তীকালে তাকে স্বাধীনচেতা ও সুখী-ভাগ্যবান ভদ্রলোক চরিত্রে অভিনয় করতে দেখা যায়। এই সময়ে তার সবচেয়ে বাজারজয়ী চলচ্চিত্রগুলো হল *রাইজিং আ রায়ট* (১৯৫৫) এবং *দি অ্যাডমিরেবল ক্রিচটন* (১৯৫৭)।

১৯৬০-এর দশকের শুরুতে তার কর্মজীবনে পড়তি দেখা দিলেও তিনি তার নিজের প্রিয় দুটি চলচ্চিত্র - *[[দ্য কমেডি ম্যান]]* (১৯৬৪) ও *[[দ্য গ্রিনগেজ সামার]]* (১৯৬১)-এ সুজানা ইয়র্কের সাথে অভিনয় করেন। তিনি *দ্য ফরসিট সাগা* (১৯৬৭) টিভি ধারাবাহিকে এবং *ফাদার ব্রাউন* (১৯৭৪) ধারাবাহিকে কাজ করেন। ১৯৭০ সালে তিনি অর্ডার অব দ্য ব্রিটিশ এম্পায়ারের কমান্ডার উপাধিতে ভূষিত হন।

## জীবনী
### প্রারম্ভিক জীবন
কেনেথ মোর ১৯১৪ সালের ২০শে সেপ্টেম্বর বাকিংহামশায়ার জিরার্ডস ক্রসে জন্মগ্রহণ করেন। তার পিতা চার্লস গিলবার্ট মোর ছিলেন রয়্যাল নেভাল এয়ার সার্ভিসের পাইলট এবং মাতা এডিথ উইনিফ্রেড ওয়াটকিন্স ছিলেন কার্ডিফের সলিসিটারের কন্যা। মোর তার পিতামাতার একমাত্র সন্তান। তার শৈশবের একটা অংশ কেটেছে চ্যানেল আইল্যান্ডে, সেখানে তার পিতা জার্সি ইস্টার্ন রেলওয়ের ব্যবস্থাপক ছিলেন। তিনি জার্সির ভিক্টোরিয়া কলেজে পড়াশোনা করেন।

### প্রারম্ভিক অভিনয় জীবন
কানাডায় তিনি তার এক পারিবারিক বন্ধু ভিভিয়ান ভ্যান ডেমের সহযোগিতায় উইন্ডমিল থিয়েটারে সহকারী ব্যবস্থাপকের কাজ পান, সেখানে তার দায়িত্ব ছিল *রিভিউডেভিল* বিচিত্রানুষ্ঠান চলাকালে অসদাচরণকারী বা অপেরা গ্লাস ব্যবহার করে অভিনয়শিল্পীদের নগ্ন দর্শনকারী দর্শকের চিহ্নিত করা। তিনি অল্পদিনের মধ্যে *রিভিউডেভিল* হাস্যরসাত্মক অনুষ্ঠানে প্রধান অভিনেতা হিসেবে কাজ পান এবং ১৯৩৭ সালের আগস্টে তার প্রথম স্কেচে অভিনয় করেন।

## তথ্যসূত্র

## গ্রন্থপঞ্জি
* 

## বহিঃসংযোগ

* 
* 
* 
* 
* 

বিষয়শ্রেণী:১৯১৪-এ জন্ম
বিষয়শ্রেণী:১৯৮২-এ মৃত্যু
বিষয়শ্রেণী:২০শ শতাব্দীর ইংরেজ অভিনেতা
বিষয়শ্রেণী:ইংরেজ চলচ্চিত্র অভিনেতা
বিষয়শ্রেণী:ইংরেজ টেলিভিশন অভিনেতা
বিষয়শ্রেণী:ইংরেজ মঞ্চ অভিনেতা
বিষয়শ্রেণী:দ্বিতীয় বিশ্বযুদ্ধের রয়্যাল নেভি কর্মকর্তা
বিষয়শ্রেণী:পার্কিন্সন রোগে মৃত্যু
বিষয়শ্রেণী:পুটনি ভেল সেমেটারিতে সমাহিত
বিষয়শ্রেণী:বাকিংহামশায়ারের অভিনেতা
বিষয়শ্রেণী:কমান্ডার অব দি অর্ডার অব দ্য ব্রিটিশ এম্পায়ার
বিষয়শ্রেণী:শ্রেষ্ঠ ব্রিটিশ অভিনেতা বিভাগে বাফটা পুরস্কার বিজয়ী
বিষয়শ্রেণী:শ্রেষ্ঠ অভিনেতা বিভাগে ভোল্পি কাপ বিজয়ী
বিষয়শ্রেণী:শ্রেষ্ঠ ব্রিটিশ অভিনেতার জন্য বাফটা পুরস্কার বিজয়ী
বিষয়শ্রেণী:পারকিনসন রোগে মৃত্যু
বিষয়শ্রেণী:ওয়েলশ বংশোদ্ভূত ইংরেজ ব্যক্তি
রাজারহাট গোপালপুর বিধানসভা কেন্দ্র

**রাজারহাট গোপালপুর  (বিধানসভা কেন্দ্র)** ভারতের পশ্চিমবঙ্গ রাজ্যের উত্তর চব্বিশ পরগনা জেলার একটি বিধানসভা কেন্দ্র।
২০১১ সালের আগে পর্যন্ত রাজারহাট (এসসি) বিধানসভা কেন্দ্র ছিল। ২০১১ সালের পর থেকে দুটি বিধানসভা কেন্দ্র হয়। ১.রাজারহাট গোপালপুর বিধানসভা কেন্দ্র এবং ২.রাজারহাট নিউ টাউন বিধানসভা কেন্দ্র।
## এলাকা
ভারতের সীমানা পুনর্নির্ধারণ কমিশনের নির্দেশিকা অনুসারে, ১১৭ নং রাজারহাট গোপালপুর বিধানসভা কেন্দ্রটি  ৭ থেকে ৯ এবং ১৪ থেকে ২৭ পর্যন্ত ওয়ার্ড গুলি রাজারহাট গোপালপুর পুরসভা এবং ১৮ এবং ২১ থেকে ২৭ পর্যন্ত ওয়ার্ড গুলি দক্ষিণ দমদম পুরসভা এর অন্তর্গত।

রাজারহাট গোপালপুর বিধানসভা কেন্দ্রটি ১৬ নং দমদম লোকসভা কেন্দ্র এর অন্তর্গত।  পূর্বে রাজারহাট (এসসি) কেন্দ্রটি দমদম লোকসভা কেন্দ্র এর অন্তর্গত ছিল।
## বিধানসভার বিধায়ক

## নির্বাচনী ফলাফল
### ২০১৬

### ২০১১
২০১১ সালের নির্বাচনে, তৃণমূল কংগ্রেসের পূর্ণেন্দু বসু তার নিকটতম প্রতিদ্বন্দ্বী সিপিআই (এম) এর ররবীন্দ্রনাথ মণ্ডলকে পরাজিত করেন।

### ১৯৭৭-২০০৬
২০০৬ সালের রাজ্য বিধানসভা নির্বাচনে, সিপিআই (এম) এর রবীন্দ্রনাথ মণ্ডল রাজারহাট (এসসি) কেন্দ্র থেকে জয়ী হন, তৃণমূল কংগ্রেসের তন্ময় মণ্ডলকে পরাজিত করেন। অধিকাংশ বছরে প্রতিযোগিতাগুলিতে প্রার্থীদের বিভিন্ন ধরনের কোণঠাসা করে ছিল কিন্তু শুধুমাত্র বিজয়ী ও রানার্সকে উল্লেখ করা হচ্ছে। ২০০১ তৃণমূল কংগ্রেসের তন্ময় মন্ডল সিপিআই (এম) এর রবীন্দ্রনাথ মণ্ডলকে পরাজিত করেন। ১৯৯৬ সাল থেকে রবীন্দ্রনাথ মণ্ডল পাঁচটি বার জয়ী হন, ১৯৯৬ সালে কংগ্রেসের তন্ময় মণ্ডলকে পরাজিত করেন, ১৯৯১ সালে কংগ্রেসের সুকুমার রায়কে, ১৯৮৭ সালে কংগ্রেসের বিশ্বনন্দ নস্করকে, ১৯৮২ সালে কংগ্রেসের তন্ময় মণ্ডলকে এবং ১৯৭৭ সালে কংগ্রেসের অমলেন্দু শেখর নস্করকে পরাজিত করেন।
### ১৯৬২-১৯৭২
১৯৭২ এবং ১৯৭১ সালে কংগ্রেসের খগেন্দ্রনাথ মণ্ডল জয়ী হন। সিপিআই (এম) এর রবীন্দ্রনাথ মন্ডল ১৯৬৯ সালে জয়ী হন। সিপিআই (এম) এর এস.এন. দাস ১৯৬৭ সালে জয়ী হন। ১৯৬২ সালে সিপিআই এর প্রনব প্রসাদ রায় জয়ী হন। এর আগে রাজারহাট কেন্দ্রটি বিদ্যমান ছিল না।

## তথ্যসূত্র

বিষয়শ্রেণী:পশ্চিমবঙ্গের বিধানসভা কেন্দ্র
বিষয়শ্রেণী:উত্তর চব্বিশ পরগনা জেলার রাজনীতি
বিধাননগর বিধানসভা কেন্দ্র

**বিধাননগর বিধানসভা কেন্দ্র ()** ভারতের পশ্চিমবঙ্গ রাজ্যের উত্তর চব্বিশ পরগনা জেলার একটি বিধানসভা কেন্দ্র।

## এলাকা
ভারতের সীমানা পুনর্নির্ধারণ কমিশনের নির্দেশিকা অনুসারে, ১১৬ নং বিধাননগর বিধানসভা কেন্দ্রটি বিধাননগর পৌরসংস্থা এবং ১৯, ২০ এবং ২৮ থেকে ৩৫ পর্যন্ত ওয়ার্ড গুলি দক্ষিণ দমদম পুরসভা এর অন্তর্গত।

বিধাননগর বিধানসভা কেন্দ্রটি ১৭ নং বারাসাত লোকসভা কেন্দ্র এর অন্তর্গত। 

## বিধানসভার বিধায়ক

## নির্বাচনী ফলাফল
### ২০১৬
২৫ এপ্রিল ২০১৬ সালে নির্বাচন নির্ধারিত হয় এবং ১৯ মে ২০১৬ সালে এর ফলাফল ঘোষণা করা হয়।

### ২০১১
২০১১ সালের নির্বাচনে, তৃণমূল কংগ্রেসের সুজিত বোস তার নিকটতম প্রতিদ্বন্দ্বী সিপিআই (এম) এর পলাশ দাসকে পরাজিত করেন।

## তথ্যসূত্র

বিষয়শ্রেণী:পশ্চিমবঙ্গের বিধানসভা কেন্দ্র
বিষয়শ্রেণী:উত্তর চব্বিশ পরগনা জেলার রাজনীতি
সিদ্ধেশ্বরী গার্লস কলেজ

**সিদ্ধেশ্বরী গার্লস কলেজ** বাংলাদেশের ঢাকা শহরের  একটি বেসরকারি নারী মহাবিদ্যালয়। এটি শহরের ১৪৮ নিউ বেইলি রোডে অবস্থিত এবং ১৯৬৬ সালে প্রতিষ্ঠিত হয়। বর্তমানে এই কলেজে উচ্চ মাধ্যমিক পর্যায়ে বিজ্ঞান, মানবিক ও বাণিজ্য শাখায় শিক্ষা প্রদান করা হয়। এছাড়া, স্নাতক (পাস), ১০টি বিষয়ে স্নাতক (সম্মান), ৬টি বিষয়ে স্নাতকোত্তর এবং একটি  প্রফেশনাল কোর্স চালু আছে। প্রতিষ্ঠানের সব আসন নারী শিক্ষার্থীদের জন্য সংরক্ষিত। 

## ইতিহাস
ঢাকা মহানগরীর বেইলী রোডে অবস্থিত সিদ্ধেশ্বরী গার্লস কলেজ নারী শিক্ষার জন্য একটি গুরুত্বপূর্ণ উচ্চশিক্ষা প্রতিষ্ঠান। ১৯৬৬ সালে মাত্র ৪২ জন ছাত্রী নিয়ে কলেজটির যাত্রা শুরু হয়। বর্তমানে এটি উচ্চ মাধ্যমিক থেকে স্নাতকোত্তর পর্যায় পর্যন্ত প্রায় ছয় হাজার শিক্ষার্থীর একটি বৃহৎ শিক্ষা প্রতিষ্ঠান হিসেবে গড়ে উঠেছে। তিন একর জমির ওপর প্রতিষ্ঠিত এই কলেজের দুটি ক্যাম্পাস রয়েছে, যা একটি সংযোগ সেতুর মাধ্যমে যুক্ত। কলেজের ১২টি সুসজ্জিত ভবন ও শান্তিপূর্ণ শিক্ষার পরিবেশ শিক্ষার্থীদের জন্য উপযোগী শিক্ষার আবহ সৃষ্টি করেছে। 

## অবকাঠামো
সিদ্ধেশ্বরী গার্লস কলেজের অবকাঠামোর মধ্যে রয়েছে দুই তলা প্রশাসনিক ও অধ্যক্ষ ভবন, তিন তলা ও চার তলা দুটি উচ্চ মাধ্যমিক একাডেমিক ভবন, চার তলা লাইব্রেরি ভবন, পাঁচ তলা কমার্স একাডেমিক ভবন, পাঁচ তলা অনার্স একাডেমিক ভবন এবং লিফটযুক্ত দশ তলা অনার্স-মাস্টার্স একাডেমিক ভবন। এছাড়া কলেজ প্রাঙ্গণে একটি নতুন আট তলা একাডেমিক ভবন ও ছয় তলা হোস্টেল ভবন রয়েছে। শিক্ষার্থীদের নিরাপদ চলাচলের জন্য কলেজের নিজস্ব ফুট ওভার ব্রিজ নির্মিত হয়েছে। সব শ্রেণিকক্ষে জেনারেটরের সুবিধা বিদ্যমান।

## উপলব্ধ কোর্স
* উচ্চ মাধ্যমিক
** বিজ্ঞান
** মানবিক
** বাণিজ্য
* স্নাতক (পাস)
** বিএ (পাস)
** বিবিএস (পাস)
** বিএসএস (পাস)
* স্নাতক সম্মান
** উদ্ভিদবিদ্যা
** বাংলা
** ইংরেজি
** অর্থনীতি
** গার্হস্থ্য অর্থনীতি
** সমাজকর্ম
** হিসাববিজ্ঞান
** ব্যবস্থাপনা
** মার্কেটিং
** ফিন্যান্স এন্ড ব্যাংকিং
* মাস্টার্স শেষ পর্ব
** হিসাববিজ্ঞান
** উদ্ভিদবিদ্যা
** ইংরেজি
** ব্যবস্থাপনা
** মার্কেটিং
** সমাজকর্ম
* প্রোফেশনাল (সম্মান)
** ব্যাচেলর অব বিজনেস অ্যাডমিনিস্ট্রেশন (বিবিএ)

## সহশিক্ষা কার্যক্রম

* বিতর্ক সংঘ
* বিজ্ঞান পরিষদ
* সাংস্কৃতিক পরিষদ
* ইংরেজি ল্যাংগুয়েজ ক্লাব
* বাংলা ভাষা সংঘ
* বাংলাদেশ ন্যাশনাল ক্যাডেট কোর 
* গার্ল গাইড
* রোভার স্কাউট দল

## ফলাফল
২০০৯ থেকে ২০২৫ পর্যন্ত এইচএসসি পরীক্ষায় মোট অংশগ্রহণ করেছে ১৬,০২৫ জন, পাস করেছে ১৪,৯১৯ জন, ফেল করেছে ১,১০৬ জন, এ+ পেয়েছে ২,০২৮ জন, শতকরা পাস করেছে ৯৩.১০%, শতকরা এ+ পেয়েছে ১২.৬৬%।

## আরো দেখুন
* সিদ্ধেশ্বরী কলেজ 
* ভিকারুননিসা নূন স্কুল এন্ড কলেজ 
* হাবীবুল্লাহ্‌ বাহার কলেজ 
## তথ্যসূত্র

## বহিঃসংযোগ

*  
* 

বিষয়শ্রেণী:১৯৬৬-এ প্রতিষ্ঠিত বিশ্ববিদ্যালয় ও কলেজ
বিষয়শ্রেণী:১৯৬৬-এ পূর্ব পাকিস্তানে প্রতিষ্ঠিত
বিষয়শ্রেণী:ঢাকা জেলার মহাবিদ্যালয়
বিষয়শ্রেণী:বাংলাদেশের বেসরকারি মহাবিদ্যালয়
বিষয়শ্রেণী:জাতীয় বিশ্ববিদ্যালয়, বাংলাদেশের অধিভুক্ত মহাবিদ্যালয়
বিষয়শ্রেণী:বাংলাদেশের মহিলা বিশ্ববিদ্যালয় ও মহাবিদ্যালয়
প্যাকম্যান (প্যাকেজ ম্যানেজার)

**প্যাকম্যান** (pacman) প্যাকেজ ম্যানেজারের সংক্ষিপ্ত রূপ, জুড ভিনেত কর্তৃক বিকশিত আর্চ লিনাক্সের একটি প্যাকেজ ম্যানেজার। এটার মূল উদ্দেশ্য আর্চকে তাদের ডিপেন্ডেন্সি ট্র‍্যাক করতে নিজস্ব প্যাকেজ ম্যানেজার প্রদান করা। এটা সি প্রোগ্রামিং ভাষায় লেখা হয়েছে।

প্যাকম্যান প্যাকেজ ম্যানেজার ব্যবহার করে সমস্ত প্যাকেজগুলোর ব্যবস্থাপনা করা হয়। প্যাকম্যান প্যাকেজ ইন্সটলকরন, হালনাগাদ, সরানো ও ডাউনগ্রেড নিয়ন্ত্রণ করে থাকে।

## তথ্যসূত্র

বিষয়শ্রেণী:কম্পিউটার প্রযুক্তি
বিষয়শ্রেণী:সফটওয়্যার বিতরণ
ফ্রুগালওয়্যার লিনাক্স

**ফ্রুগালওয়্যার লিনাক্স** () একটি সাধারণ ব্যবহারের উদ্দেশ্যে নির্মিত আর্চ-ভিত্তিক লিনাক্স ডিস্ট্রিবিউশন। প্রাথমিক সংস্করণগুলো স্ল্যাকওয়্যার-এর উপর ভিত্তি করে হলেও, এখন এটি স্বাধীনভাবে ডেভলপ হচ্ছে।

## তথ্যসূত্র

বিষয়শ্রেণী:কেডিই
বিষয়শ্রেণী:লিনাক্স ডিস্ট্রিবিউশন
বিষয়শ্রেণী:প্যাকম্যান-ভিত্তিক লিনাক্স ডিস্ট্রিবিউশন
লিনহেস

**লিনহেস** (, **Linux Home Entertainment Server**) হোম থিয়েটার পিসির জন্যে ডেভেলপ কৃত একটি আর্চ-ভিত্তিক লিনাক্স ডিস্ট্রিবিউশন। ৬ষ্ট সংস্করণ পর্যন্ত এটিকে নপমিথ ডাকা হতো। আগের সংস্করণগুলো নপিক্স ও ডেবিয়ান-এর ভিত্তি করে হলেও, সর্বশেষ সংস্করণ (আর৮) আর্চ লিনাক্সের উপর ভিত্তি করে নির্মিত।

## তথ্যসূত্র

বিষয়শ্রেণী:লিনাক্স ডিস্ট্রিবিউশন
বিষয়শ্রেণী:আর্চ-ভিত্তিক লিনাক্স ডিস্ট্রিবিউশন
রেচেল রবার্টস (অভিনেত্রী)

**রেচেল রবার্টস** (; *রেই্‌চল্‌ রবার্ট্‌স*, ২০ সেপ্টেম্বর ১৯২৭ - ২৬ নভেম্বর ১৯৮০) ছিলেন একজন ওয়েলসীয় অভিনেত্রী। তিনি ১৯৬০-এর দশকের দুটি হিট চলচ্চিত্র - *[[স্যাটারডে নাইট অ্যান্ড সানডে মর্নিং (চলচ্চিত্র)|স্যাটারডে নাইট অ্যান্ড সানডে মর্নিং]]* (১৯৬০) ও *[[দিস স্পোর্টিং লাইফ]]* (১৯৬৩)-এ অভিনয়ের জন্য সর্বাধিক স্মরণীয়। এই দুটি চলচ্চিত্রের জন্য তিনি শ্রেষ্ঠ ব্রিটিশ অভিনেত্রী বিভাগে বাফটা পুরস্কার অর্জন করেন এবং *দিস স্পোর্টিং লাইফ* ছবির জন্য শ্রেষ্ঠ অভিনেত্রী বিভাগে একাডেমি পুরস্কারের মনোনয়ন লাভ করেন। তার অন্যান্য উল্লেখযোগ্য চলচ্চিত্র হল *[[মার্ডার অন দি অরিয়েন্ট এক্সপ্রেস (১৯৭৪-এর চলচ্চিত্র)|মার্ডার অন দি অরিয়েন্ট এক্সপ্রেস]]* (১৯৭৪), *পিকনিক অ্যাট হ্যাঙিং রক* (১৯৭৫) ও *ইয়াংকস্‌* (১৯৭৯)।

রবার্টস মঞ্চে মূল সঙ্গীতধর্মী *ম্যাগি মে* (১৯৬৪)-এ অভিনয় করেন। তিনি ১৯৭৪ সালে *শেমিন দ্য ফার* ও *দ্য ভিজিট* নাটকে অভিনয়ের জন্য মঞ্চনাটকে শ্রেষ্ঠ মুখ্য অভিনেত্রী বিভাগে টনি পুরস্কারের মনোনয়ন লাভ করেন এবং *হ্যাবিয়াস কর্পাস* (১৯৭৬)-এ অভিনয় করে ড্রামা ডেস্ক পুরস্কার অর্জন করেন।

## জীবনী
### প্রারম্ভিক জীবন
রবার্টস ১৯২৭ সালের ২০শে সেপ্টেম্বর ওয়েলসের চার্মার্থেনশায়ারের লানেলি শহরে জন্মগ্রহণ করেন। তিনি ওয়েলস বিশ্ববিদ্যালয় ও রয়্যাল একাডেমি অব ড্রামাটিক আর্টে পড়াশোনা করার পর ১৯৫০ সালে সোয়ানসির একটি রিপার্টরি কোম্পানিতে যোগ দেন। গিলবার্ট গানের *ভ্যালি অব সং* (১৯৫৩) দিয়ে তার চলচ্চিত্রে অভিষেক হয়।

## কর্মজীবন
তিনি ক্যারেল রেইৎসের *[[স্যাটারডে নাইট অ্যান্ড সানডে মর্নিং (চলচ্চিত্র)|স্যাটারডে নাইট অ্যান্ড সানডে মর্নিং]]* (১৯৬০) ছবিতে ব্রেন্ডা চরিত্রে অভিনয় করে শ্রেষ্ঠ ব্রিটিশ অভিনেত্রী বিভাগে বাফটা পুরস্কার অর্জন করেন। ১৯৬৩ সালে *[[দিস স্পোর্টিং লাইফ]]* ছবিতে মিসেস হ্যামন্ড চরিত্রে অভিনয়ের জন্য তিনি শ্রেষ্ঠ অভিনেত্রী বিভাগে আরেকটি বাফটা পুরস্কার অর্জন করেন এবং শ্রেষ্ঠ অভিনেত্রী বিভাগে একাডেমি পুরস্কারের মনোনয়ন লাভ করেন। এই দুটি চলচ্চিত্র ব্রিটিশ চলচ্চিত্র নির্মাণে নবকল্লোলের গুরুত্বপূর্ণ উদাহরণ।

তিনি *[[মার্ডার অন দি অরিয়েন্ট এক্সপ্রেস (১৯৭৪-এর চলচ্চিত্র)|মার্ডার অন দি অরিয়েন্ট এক্সপ্রেস]]* (১৯৭৪) ছবিতে হিলডেগার্ড স্মিট চরিত্রে এবং পিটার উইয়ারের অস্ট্রেলীয় চলচ্চিত্র *পিকনিক অ্যাট হ্যাঙিং রক* (১৯৭৫)-এ ভিক্টোরীয় বালিকা বিদ্যালয়ের স্বৈরাচারী প্রধান শিক্ষিকা চরিত্রে অভিনয় করেন।

১৯৭০-এর দশকের শুরুতে লস অ্যাঞ্জেলেসে বসবাস শুরুর পর তিনি কয়েকটি মার্কিন চলচ্চিত্রে পার্শ্ব চরিত্রে কাজ করেন, তন্মধ্যে উল্লেখযোগ্য হল *ফাউল প্লে* (১৯৭৮)। তার অভিনীত সর্বশেষ ব্রিটিশ চলচ্চিত্র হল *ইয়াঙ্কস*, যার জন্য তিনি শ্রেষ্ঠ পার্শ্বচরিত্রে অভিনেত্রী বিভাগে বাফটা পুরস্কার অর্জন করেন।

## তথ্যসূত্র

## বহিঃসংযোগ

* 
* 
* 
* 
* 

বিষয়শ্রেণী:১৯২৭-এ জন্ম
বিষয়শ্রেণী:১৯৮০-এ মৃত্যু
বিষয়শ্রেণী:২০শ শতাব্দীর ওয়েলসীয় অভিনেত্রী
বিষয়শ্রেণী:ওয়েলশ চলচ্চিত্র অভিনেত্রী
বিষয়শ্রেণী:ওয়েলসীয় টেলিভিশন অভিনেত্রী
বিষয়শ্রেণী:ওয়েলসীয় মঞ্চ অভিনেত্রী
বিষয়শ্রেণী:রয়্যাল একাডেমি অব ড্রামাটিক আর্টের প্রাক্তন শিক্ষার্থী
বিষয়শ্রেণী:শ্রেষ্ঠ অভিনেত্রী বিভাগে বাফটা পুরস্কার বিজয়ী
বিষয়শ্রেণী:শ্রেষ্ঠ পার্শ্ব অভিনেত্রী বিভাগে বাফটা পুরস্কার বিজয়ী
বিষয়শ্রেণী:ড্রামা ডেস্ক পুরস্কার বিজয়ী
বিষয়শ্রেণী:১৯৮০-এ আত্মহত্যা
বিষয়শ্রেণী:শ্রেষ্ঠ ব্রিটিশ অভিনেত্রী বিভাগে বাফটা পুরস্কার বিজয়ী
বিষয়শ্রেণী:মার্কিন যুক্তরাষ্ট্রে ওয়েলশ প্রবাসী
বিষয়শ্রেণী:ওয়েলস বিশ্ববিদ্যালয়ের প্রাক্তন শিক্ষার্থী
বিষয়শ্রেণী:প্রাক্তন ব্যাপটিস্ট
রুদ্রমা দেবী

**রানী রুদ্রমা দেবী** (১২৮৯ বা ১২৯৫ সালে মারা যান), অথবা রুদ্রদেব মহারাজা, কখনও কখনও রুদ্রমদেবী বা রুদ্রম-দেবী নামে ডাকা হয়, ১২৬৩ সাল থেকে তার মৃত্যু পর্যন্ত দাক্ষিণ ভারতের  কাকতীয় রাজবংশের শাসক ছিলেন। তিনি ভারতে  সাম্রাজ্য শাসনকারী খুব অল্প কয়েকজন নারীর মধ্যে অন্যতম ছিলেন এবং সাম্রাজ্য শাসন করার জন্য একজন পুরুষ হিসাবে প্রচার করেছিলেন। 

## শাসনকাল

রুদ্রমা দেবী সম্ভবত তার পিতা, গণপতিদেবের সঙ্গে যৌথভাবে কাকতীয় রাজ্যের শাসন শুরু করেছিলেন। তিনি তার  পিতার সহকারী হিসাবে ১২৬১ থেকে ৬২ সাল রাজ্য শাসন করেন এবং ১২৬৩ সালে তিনি রাজ্য শাসনের সম্পূর্ণ সার্বভৌমত্ব গ্রহণ করেছিলেন।

তার কাকতীয় পূর্বসূরিদেরকে উল্লিখিত করে, তিনি যোদ্ধা হিসাবে নিয়োগের জন্য বেছে নেন, যারা অনৈক্য ছিল না, তাদের সমর্থনের জন্য জমি  রাজস্বের অধিকার তাদের প্রদান করা হয়। এটি একটি উল্লেখযোগ্য পরিবর্তন ছিল। কাকতীয় রাজ্যের উত্তরাধিকারী এবং পরে বিজয়নগর সাম্রাজ্যের দ্বারা এই নীতি অনুসরণ করা হয়েছিল।

রুদ্রমা দেবী তার শাসন শুরু হওয়ার পরে পূর্ব গঙ্গা সাম্রাজ্য ও যাদবের থেকে মোকাবেলা করেছিলেন। ১২৭০-এর দশকের শেষ দিকে গোদাবরী নদী অতিক্রম করে তিনি পূর্বতীরের শাসকদের প্রত্যাহার করতে সক্ষম হন এবং তিনি যাদবেরও পরাজিত করেন, এবং পশ্চিমা অন্ধ্রের অঞ্চলটি থেকে তাদের চলে যেতে বাধ্য করেন । ১২৭৩ সালে তিনি কায়স্থা সেনাপতি আম্বদেভা দ্বারা তৈরি অভ্যন্তরীণ দ্বন্দ্বের সাথে মোকাবিলা করার ক্ষেত্রে ব্যর্থ হন। অম্বদেভা কাকতীয়দের অধীনস্থ হওয়ার প্রতিবাদ করেছিলেন এবং তিনি দক্ষিণ পশ্চিম অন্ধ্রের নিয়ন্ত্রণ অর্জন করেছিলেন, যা এখন এটি গুন্টুর জেলা।

## পরিবার এবং উত্তরাধিকার

সম্ভবত রুদ্রমা দেবী ১২৪০ সালে চালুক্য রাজবংশের একটি ছোট শাখার সদস্য, **বীরভদ্র**কে বিয়ে করেছিলেন। এটি প্রায়শই তার পিতার দ্বারা জোট গঠনের জন্য নকশা করা একটি রাজনৈতিক বিয়ে ছিল। **বীরভদ্র**ক প্রায়শই ইতিহাসে নথিভুক্ত নন এবং প্রশাসনে কোন অংশ নেননি। এই দম্পতির দুই মেয়ে ছিল।

১২৮৯ খ্রিষ্টাব্দে রুদ্রমা দেবী অম্বদেব যুদ্ধে মারা যান, যদিও কিছু সূত্র বলেছিলেন যে তিনি ১২৯৫ সাল পর্যন্ত মারা যাননি। তার কন্যাদের একজন পুত্র প্রতাপরূদ্র্র রাজ্যের উত্তরাধিকারী ছিলেন, যিনি রুদ্রমা দেবীর থেকেও কম বয়সে চেয়ে সাম্রাজ্যের রাজত্ব পেয়েছিলেন যখন।

## জনপ্রিয় সংস্কৃতিতে

চলচ্চিত্র নির্মাতা গুনাশেখর রুদ্রমা দেবী'র জীবনির উপর ভিত্তি করে রুদ্রমাদেবী নামে একটি চলচ্চিত্র নির্মাণ করেন। চলচ্চিত্রটিতে মুখ্য চরিত্রে অভিনয় করেন অনুষ্কা শেট্টি, অল্লু অর্জুন, রানা দজ্ঞুবাতি এবং কৃষ্ণনাম রাজু।

## তথ্যসূত্র
**নোটস**

**উদ্ধৃতি**

## বহিঃসংযোগ

বিষয়শ্রেণী:যুদ্ধে ভারতীয় নারী
বিষয়শ্রেণী:১৩শ শতাব্দীর ভারতীয় নারী
বিষয়শ্রেণী:ভারতীয় রাজকীয় নারী
বিষয়শ্রেণী:১৩শ শতাব্দীর ভারতীয় রাজশাসক
বিষয়শ্রেণী:১২৮৯-এ মৃত্যু
বিষয়শ্রেণী:নেল্লোর জেলার ব্যক্তি
বিষয়শ্রেণী:১৩শ শতাব্দীর রাজত্বকারী রানী
সাম্যবাদের ইতিহাস

সাম্যবাদের ইতিহাসে বিভিন্ন ধরনের মতাদর্শ ও রাজনৈতিক আন্দোলন রয়েছে। যা সম্পদ, অর্থনৈতিক উদ্যোগ এবং সম্পত্তির সাধারণ মালিকানাগুলির মূল তাত্ত্বিক বিষয়গুলোতে বিভক্ত।

সাম্যবাদের সর্বাধুনিক রূপটিতে মার্কসবাদের পটভূমিকে নামেমাত্র গ্রহণ করেছে। এক্ষেত্রে উল্লেখ্য যে, মার্কসবাদ হচ্ছে এক ধরনের ভাবাদর্শ যা উনিশ শতকের মাঝামাঝি সময়ে কার্ল মার্কস দ্বারা প্রণিত হয়েছিল।
পরবর্তীকালে মার্কসবাদ ইউরোপের বেশিরভাগ অংশে বিস্তার লাভ করে।

## সাম্যবাদ শব্দটির ইতিহাস

## তথ্যসূত্র

বিষয়শ্রেণী:সাম্যবাদ
বিষয়শ্রেণী:সমাজতন্ত্রের ইতিহাস
ভারত-বাংলাদেশ সীমান্ত হাট

**ভারত-বাংলাদেশ সীমান্ত হাট** বাংলাদেশ ও ভারতের মধ্যে একটি সীমান্ত বাণিজ্য বাজার। এটি একটি বাজারের জায়গা যা সপ্তাহে এক দিন বা দু'দিন চালু থাকে। এটি কেবল শুধুমাত্র দৈনন্দিন পণ্য কেনার জন্য নয় বরং উভয় পক্ষের পরিবারের জন্য পুনর্মিলনের একটি স্থান।

সীমান্ত হাটগুলিতে বাণিজ্য ভারতীয় রুপি / বাংলাদেশ টাকায় এবং বস্তু বিনিময়-এর ভিত্তিতে পরিচালিত হয় এবং এই ধরনের তথ্য সংশ্লিষ্ট সীমান্ত হাটের হাট ব্যবস্থাপনা কমিটি দ্বারা পরিচালিত হয়।

স্থানীয় বাজারের মাধ্যমে স্থানীয় উৎপাদনের বিপণন প্রচলন পদ্ধতি প্রতিষ্ঠা করে দুই দেশের সীমান্তবর্তী দূরবর্তী অঞ্চলে বসবাসরত লোকেদের সুবিধা বৃদ্ধির লক্ষ্যে সীমান্ত হাট করা হয়।

## সীমান্ত হাটের তালিকা
বর্তমানে ভারত-বাংলাদেশ সীমান্তে চৌদ্দটি সীমান্ত হাট আছে।
#বালিয়ামারী-কালাইরচর সীমান্ত হাট, রংপুর বিভাগের কুড়িগ্রাম জেলার রাজিবপুর উপজেলার বালিয়ামারী সীমান্তের সাথে ভারতের মেঘালয় রাজ্যের আমপাতি জেলার মহেন্দ্রগঞ্জ থানার সীমান্তে অবস্থিত।
#ডলুরা-বালাট সীমান্ত হাট, বাংলাদেশের সুনামগঞ্জের ডলুরা ও ভারতের বালাট সীমান্তে অবস্থিত সীমান্ত হাট।
# সায়েদবাদ-নালিকাটা বর্ডার হাট বাংলাদেশের সুনামগঞ্জের তাহিরপুর উপজেলার সায়েদাবাদ ও ভারতের মেঘালয় রাজ্যের নালিকাটা সীমান্তে অবস্থিত সীমান্ত হাট।
# রাধানগর-কৃষ্ণনগর সীমান্ত হাট, চট্টগ্রাম বিভাগের ফেনী জেলার ছাগলনাইয়া উপজেলার রাধানগর ইউনিয়নের সীমান্তের সাথে ত্রিপুরা রাজ্যের কৃষ্ণনগরের সীমান্তের আন্তঃদেশীয় হাট। 
#তারাপুর - কমলাসাগর সীমান্ত হাট, চট্টগ্রাম বিভাগের ব্রাহ্মণবাড়িয়া জেলা  কসবা উপজেলার তারাপুরের সীমান্তের সাথে-ত্রিপুরার আগরতলা সীমান্ত আন্তঃদেশীয় হাট।
#বাগানবাড়ি-রিংকু সীমান্ত হাট,বাংলাদেশের সুনামগঞ্জের দোয়ারাবাজার উপজেলার বোগলা ইউনিয়নের  বাগানবাড়ি ও ভারতের রিংকু এলাকার মধ্যবর্তী স্থানে অবস্থিত।

## তথ্যসূত্র

বিষয়শ্রেণী:হাট-বাজার
বিষয়শ্রেণী:বাংলাদেশ
বিষয়শ্রেণী:বাংলাদেশ–ভারত সীমান্ত
বিষয়শ্রেণী:বাংলাদেশ–ভারত সম্পর্ক
২০১৮ দাঁড়িভীট বিদ্যালয়ে বাংলা শিক্ষক নিয়োগ আন্দোলন

২০১৮ সালের সেপ্টেম্বর মাসে পশ্চিমবঙ্গের উত্তর দিনাজপুরের ইসলামপুরের দাঁড়িভীট বিদ্যালয়ে বাংলা ভাষার শিক্ষকের দাবিতে আন্দোলন শুরু হয়। ছাত্রদের দাবি বাংলার শিক্ষক না থাকা সত্ত্বেও বাংলা ভাষার জন্য শিক্ষক নিয়োগ না করে উর্দুভাষায় শিক্ষক নিয়োগের প্রতিবাদে ছাত্র আন্দোলন শুরু হয়। বাঙালি জাতির উপর এহেন অন্যায়ের প্রতিবাদে মাতৃভাষাপ্রেমী বিদ্যালয়ের বাঙালি ছাত্রছাত্রী, প্রাক্তন ছাত্রছাত্রী, গ্রামের অন্যান্য তরুণ-তরুণী ও অভিভাবকমণ্ডলী সম্মিলিতভাবে আন্দোলন করেন। ২০১৮ সালের ২০ সেপ্টেম্বর পুলিশ আন্দোলনকারীদের উপর লাঠিচার্জ করে ও গুলি চালায়।  এতে আন্দোলনকারী রাজেশ সরকারের ও তাপস বর্মণের মৃত্যু হয়। এছাড়া দশম শ্রেণির ছাত্র বিপ্লব সরকার গুলিবিদ্ধ হয়। তার পায়ে গুলি লাগে।

## সূত্রপাত
ইসলামপুর ব্লকের দ্বারিভিটা উচ্চ বিদ্যালয়ে বাংলা বিষয়ের শিক্ষকের প্রয়োজনীয়তা থাকলেও বাংলা বিষয়ে শিক্ষক নিযুক্ত না করে একজন উর্দু বিষয়ের শিক্ষক এবং একজন সংস্কৃতের শিক্ষক নিয়োগ করা হয়। এরপর পড়ুয়ারা ক্ষোভে ফেটে পড়েন। বিদ্যালয়ে উর্দু মাধ্যমের কোনও ছাত্র, ছাত্রীই না থাকা সত্বেও উর্দু শিক্ষক নিয়োগ করার প্রতিবাদে তারা আন্দোলনে নামেন।

## আন্দোলন

উর্দু শিক্ষক নিয়োগের প্রতিবাদে ও বাংলা শিক্ষকের দাবিতে পড়ুয়ারা বিদ্যালয় সংলগ্ন রাজ্য সড়ক অবরোধ করে বিক্ষোভ দেখাতে শুরু করেন। বিদ্যালয়ের ভারপ্রাপ্ত প্রধান শিক্ষক তাদের আশ্বাস প্রাথমিক ভাবে উর্দু শিক্ষক বিদ্যালয়ে আনা হবে না বললেও উর্দু শিক্ষকরা কাজে যোগ দিতে গেলে ছাত্রছাত্রীরাও নিজেদের দাবিতে অনড় থেকে বিদ্যালয়ে উর্দু শিক্ষকদের যোগ দেয় নি৷ পরে পুলিশ আসলে এই নিয়েই এই শিক্ষাঙ্গন রণক্ষেত্রের রূপ নেয়৷  এই ঘটনার প্রতিবাদের পশ্চিমবঙ্গের নাগরিক সমাজ কলকাতায় প্রতিবাদ মিছিল করে। এছাড়াও প্রতিবাদে ১২ ঘণ্টার বন্ধ ডাকা হয়।

## আন্দোলন পরবর্তী ঘটনাবলী
* বিতর্কিত উর্দু শিক্ষক মহম্মদ সানাউল্লাহ জেরার জন্য আটক হন৷ দাঁড়িভিট হাইস্কুলে কাজে যোগ দিতে গিয়ে দু’বার আন্দোলন রত ছাত্রদের বিক্ষোভের মুখে পড়েন হয় তিনি৷
* শিক্ষা পর্ষদ দাঁড়িভিট হাইস্কুলের প্রধান শিক্ষক অভিজিত্‍‌ কুণ্ডুকে শিক্ষক নিয়োগে গাফিলতির জন্য ডেকে পাঠায়।
* মৃতের পরিবার দ্বিতীয়বার ময়নাতদন্তের দাবিতে রাজেশ ও তাপসের মৃতদেহ দাহ না করে নিকটবর্তী গলঞ্চা নদীর ধারে মাটি চাপা দিয়ে রাখে। তারা সিবিআই তদন্তের দাবি জানিয়েছেন।

## তথ্যসূত্র

বিষয়শ্রেণী:২০১৮-এ ভারত
বিষয়শ্রেণী:পশ্চিমবঙ্গের ইতিহাস
বিষয়শ্রেণী:ভারতে বাংলা ভাষা আন্দোলন
মুরারই

**মুরারই** বীরভূম জেলার উত্তর প্রান্তে অবস্থিত একটি সেনসাস টাউন (ছোট শহর), গ্রাম পঞ্চায়েত, ব্লক এবং থানা।

## প্রশাসনিক পরিকাঠামো
### ডাকঘর
মুরারই হল উপ-ডাকঘর (পিন নম্বর- ৭৩১২১৯), যা রামপুরহাট ডাকঘরের অধীন। এই ডাকঘরের বেশ কিছু শাখা রয়েছে তন্মধ্যে - আমডোল,বাহাদুরপুর, বালিয়া পলসা, ভিমপুর,বিপ্রনন্দীপুর, ধনঞ্জয়পুর, ডুমুড়গ্রাম, ইদ্রাকপুর, কাঠিয়া, মলয়পুর, নয়াগ্রাম,, রামচন্দ্রপুর, রূপরামপুর। 
### থানা
মুরারই থানা মুরারই বিধানসভার মুরারই-১ ও মুরারই-২ নং ব্লক নিয়ে গঠিত।

### সমষ্টি উন্নয়ন (ব্লক) অফিস
মুরারই -১ নং ব্লক অফিসের কার্যালয় মুরারই এ অবস্থিত।

## জনসংখ্যা
২০১১ সালের ভারতীয় সেনসাস অনুযায়ী মুরারই এর জনসংখ্যা হল ৫৭৭০ জন। যার মধ্যে ২৯৭৬ (৫২%) জন পুরুষ এবং ২৭৯৪ (৪৮%) জন মহিলা। ছয় বছরের নিচে জনসংখ্যা হল ৭৪৭ জন। জনসংখ্যার বিচারে মুরারই এর শিক্ষার হার হল ৬৮.৬০% অর্থাৎ ৩৪৪৬জন।।

## পরিবহন
মুরারই রেলওয়ে স্টেশন বর্ধমান-সাহেবগঞ্জ লুপ লাইনের উপর অবস্থিত।

রাজগ্রাম থেকে বোলপুর পর্যন্ত বিস্তৃত ৭ নং রাজ্য সড়ক মুরারই উপর দিয়ে গেছে। এছাড়া মুরারই-রঘুনাথগঞ্জ রাজ্য সড়ক মুরারই এর সঙ্গে ৩৪ নং জাতীয় সড়কের সংযোগ স্থাপন করে এবং মুরারই-দুমকা রোড মুরারই এর সাথে ঝাড়খণ্ডের সংযোগ স্থাপন করে।

## শিক্ষা
১৯৮৫ সালে মুরারই এ কবি নজরুল কলেজ স্থাপিত হয়। 

২০১৫ সালে মুরারই গভর্নমেন্ট পলিটেকনিক কলেজ স্থাপিত হয়। 

## সংস্কৃতি
মুরারই আমাদের আশা, সরকার অনুমদিত গ্রামীণ পাঠাগার, স্থাপিত হয় ১৯৮১ খ্রিষ্টাব্দে। এছাড়া রয়েছে উত্তরণ, মুরারই উৎসব কমিটি, লায়ন্স ক্লাব যারা মুরারইয়ের সংস্কৃতির ধারক ও বাহক।

## স্বাস্থ্য
এই এলাকার একমাত্র সরকারি চিকিৎসা কেন্দ্র মুরারই গ্রামীণ হাসপাতাল রয়েছে। এছাড়া বেশ কয়েকটি বেসরকারি নার্সিংহোম রয়েছে।

## তথ্যসূত্র

বিষয়শ্রেণী:পশ্চিমবঙ্গের শহর
বিষয়শ্রেণী:বীরভূম জেলার শহর ও নগর
গ্রেটেস্ট রয়্যাল রাম্বল

**গ্রেটেস্ট রয়্যাল রাম্বল** একটি পেশাদার কুস্তি প্রতি-দর্শনে-পরিশোধ এবং ডাব্লিউডাব্লিউই নেটওয়ার্কের অনুষ্ঠান ছিল, যেটি ডাব্লিউডাব্লিউই তাদের ব্র্যান্ড র, স্ম্যাকডাউন এবং ২০৫ লাইভের জন্য প্রযোজনা করেছিল। এই অনুষ্ঠানটি ২০১৯ সালের ২৭শে এপ্রিল তারিখে সৌদি আরবের জেদ্দার কিং আব্দুল্লাহ আন্তর্জাতিক স্টেডিয়ামে অনুষ্ঠিত হয়েছিল এবং ডাব্লিউডাব্লিউই নেটওয়ার্কে সরাসরি সম্প্রচারিত হয়েছিল। এটি ডাব্লিউডাব্লিউই-এর ১০ বছরের অংশীদারিত্বের অধীনে সৌদি ভিশন ২০৩০ সমর্থন করে প্রথম অনুষ্ঠান ছিল। এই অনুষ্ঠানের পুরুষদের প্রত্যেকটি চ্যাম্পিয়নশিপের ম্যাচ আয়োজিত হয়েছে। একই সাথে এই অনুষ্ঠানে ৫০ জনের রয়্যাল রাম্বল ম্যাচ অনুষ্ঠিত হয়েছে, যেটি ব্রোন স্ট্রোম্যান জয়লাভ করেছেন। 

এই অনুষ্ঠান সর্বমোট ১০টি ম্যাচ অনুষ্ঠিত হয়েছিল। এই অনুষ্ঠানের সর্বশেষ শেষ ম্যাচে ব্রোন স্ট্রোম্যান সর্বশেষ বিগ ক্যাসকে নিষ্কাশনের মাধ্যমে ৫০ জনের রয়্যাল রাম্বল ম্যাচ জয়লাভ করেছেন। অন্যান্য শীর্ষস্থানীয় ম্যাচে, ব্রক লেজনার ডাব্লিউডাব্লিউই ইউনিভার্সাল চ্যাম্পিয়নশিপের জন্য আয়োজিত স্টিল কেজ ম্যাচে রোমান রেইন্সকে, দি আন্ডারটেকার ক্যাস্কেট ম্যাচ রুসেভকে এবং জেফ হার্ডি ডাব্লিউডাব্লিউই মার্কিন যুক্তরাষ্ট্র চ্যাম্পিয়নশিপ ম্যাচে জিন্দর মহলকে হারিয়েছে।

## ফলাফল

### ট্যাগ টিম এলিমিনেটর বন্ধনী


### গ্রেটেস্ট রয়্যাল রাম্বল ম্যাচ
**ব্র্যান্ড**

: – র
: – স্ম্যাকডাউন
: – ২০৫ লাইভ
: – এনএক্সটি
: – মুক্ত কুস্তিগির
: – বিজয়ী

* ১৩ জনকে নিষ্কাশন করে ব্রোন স্ট্রোম্যান ২০১৪ রয়্যাল রাম্বলে রোমান রেইন্স দ্বারা গঠিত রেকর্ড (উক্ত ম্যাচে রোমান রেইন্স ১২ জনকে নিষ্কাশন করেছিলেন) ভেঙ্গে ফেলেছেন। 
* ড্যানিয়েল ব্রায়ান ১:১৬:০৫ সময় এই ম্যাচে অবস্থান করে ২০০৬ রয়্যাল রাম্বলে রে মিস্টারিও দ্বারা গঠিত রেকর্ড (উক্ত ম্যাচে রে মিস্টারিও ১:০২:১২ সময় অবস্থান করেছিলেন) ভেঙ্গে ফেলেছেন।
* বিগ শো এবং কেইন এই ম্যাচের জন্য অংশগ্রহণের জন্য নির্ধারিত ছিলেন, কিন্তু চোটের কারণে তারা এই অনুষ্ঠান থেকে সরে দাঁড়িয়েছিলেন।

## তথ্যসূত্র

## বহিঃসংযোগ
*

বিষয়শ্রেণী:সৌদি আরবের বিনোদনমূলক ঘটনা
বিষয়শ্রেণী:রয়্যাল রাম্বল
বিষয়শ্রেণী:এপ্রিল ২০১৮-এ এশিয়ায় ঘটনা
বিষয়শ্রেণী:২০১৮-এ সৌদি আরব
বিষয়শ্রেণী:২০১৮-এ ডাব্লিউডাব্লিউই নেটওয়ার্কের অনুষ্ঠান
বিষয়শ্রেণী:২০১৮-এ ডাব্লিউডাব্লিউই প্রতি-দর্শনে-পরিশোধ অনুষ্ঠান
বিষয়শ্রেণী:পেশাদার কুস্তি বিতর্ক
বিষয়শ্রেণী:সৌদি আরবে ডাব্লিউডাব্লিউই
বিষয়শ্রেণী:ডাব্লিউডাব্লিউইর চ্যাম্পিয়নশিপ
মোস্তফা রশিদী সুজা

**এস এম মোস্তফা রশিদী সুজা** (২ মার্চ ১৯৫৩- ২৭ জুলাই ২০১৮) বাংলাদেশ আওয়ামী লীগের একজন প্রখ্যাত রাজনীতিবিদ। দক্ষিণ বঙ্গের আওয়ামী রাজনীতির প্রাণপুরুষ,  তিনি ১৯৯১, ১৯৯৬ ও ২০১৪ সালে তিন দফায় খুলনা-৪ আসন এর নির্বাচিত সংসদ সদস্য ছিলেন। তিনি জাতীয় সংসদের সাবেক হুইপ ছিলেন।

## জন্ম ও প্রাথমিক জীবন
মোস্তফা রশিদীর জন্ম ২ মার্চ ১৯৫৩ সালে বাগেরহাটের ফকিরহাটে। এক সম্ভ্রান্ত মুসলিম পরিবারে জন্মগ্রহণ করেন, তার পিতা শেখ মকবুল হোসেন

## রাজনৈতিক ও কর্মজীবন
১৯৭৭ সালে প্রথম পৌর কমিশনার নির্বাচিত হন। ১৯৮৬ সালের সংসদ নির্বাচনের সময় তিনি মহানগর আওয়ামী লীগের সহসভাপতি ছিলেন। ১৯৮৬ সালের পর জেলা আওয়ামী লীগের সঙ্গে যুক্ত হন। ১৯৯১, ১৯৯৬ ও ২০১৪ সালে তিন দফায় খুলনা-৪ আসন (রূপসা-তেরখাদা-দীঘলিয়া) থেকে সাংসদ নির্বাচিত হন এই নেতা। ১৯৯১ সালে খুলনা জেলা আওয়ামী লীগের সাধারণ সম্পাদক হন। ১৯৯৬ সালে সরকারদলীয় হুইপ ছিলেন তিনি। তিনি বাংলাদেশ আওয়ামীলীগের কেন্দ্রীয় কমিটির সদস্য ছিলেন

## মৃত্যু
২৭ জুলাই ২০১৮ সালে তিনি সিঙ্গাপুরের মাউন্ট এলিজাবেথ হাসপাতালে চিকিৎসাধীন অবস্থায় মৃত্যুবরণ করেন। তিনি কিডনি সমস্যায় ভুগছিলেন।

## আরও দেখুন

* পঞ্চম জাতীয় সংসদ সদস্যদের তালিকা
* সপ্তম জাতীয় সংসদ সদস্যদের তালিকা
* দশম জাতীয় সংসদ সদস্যদের তালিকা

## তথ্যসূত্র

## বহিঃসংযোগ

* পঞ্চম জাতীয় সংসদ সদস্যদের তালিকা (১৯৯১) -জাতীয় সংসদ
* সপ্তম জাতীয় সংসদ সদস্যদের তালিকা (জুন ১৯৯৬) -জাতীয় সংসদ
* দশম জাতীয় সংসদ সদস্যদের তালিকা (২০১৪)  -জাতীয় সংসদ

বিষয়শ্রেণী:১৯৫৩-এ জন্ম
বিষয়শ্রেণী:২০১৮-এ মৃত্যু
বিষয়শ্রেণী:ফকিরহাট উপজেলার ব্যক্তি
বিষয়শ্রেণী:বাগেরহাট জেলার রাজনীতিবিদ
বিষয়শ্রেণী:খুলনা জেলার রাজনীতিবিদ
বিষয়শ্রেণী:বাংলাদেশ আওয়ামী লীগের রাজনীতিবিদ
বিষয়শ্রেণী:পঞ্চম জাতীয় সংসদ সদস্য
বিষয়শ্রেণী:সপ্তম জাতীয় সংসদ সদস্য
বিষয়শ্রেণী:দশম জাতীয় সংসদ সদস্য
বিষয়শ্রেণী:বাংলাদেশের বন্দী ও আটক
বিষয়শ্রেণী:অপরাধে দোষী সাব্যস্ত বাংলাদেশী রাজনীতিবিদ
বিষয়শ্রেণী:বৃক্কের রোগে মৃত্যু
প্যারাবোলা গ্নু/লিনাক্স-লিব্রে

**প্যারাবোলা গ্নু/লিনাক্স-লিব্রে** () একটি আর্চ-ভিত্তিক লিনাক্স ডিস্ট্রিবিউশন। এটি যদিও আর্চ লিনাক্স ও আর্চ লিনাক্স এআরএম থেকে আসা অনেকগুলো প্যাকেজের উপর ভিত্তি করে নির্মিত, আর্চের সাথে এর পার্থক্য হল এখানে শুধুমাত্র ফ্রি সফটওয়্যার অন্তর্ভুক্ত করা হয়।  এখানে গ্নু অপারেটিং সিস্টেম উপাদান ও লিনাক্স কার্নেলের বদলে লিনাক্স-লিব্রে কার্নেল ব্যবহার করা হয়।  ফ্রি সফটওয়্যার ফাউন্ডেশন-এর ভাষ্যমতে, প্যারাবোলা একটি পূর্ণ ফ্রি অপারেটিং সিস্টেম।

আর্চের মত প্যারাবোলা রোলিং রিলিজ মডেল ব্যবহার করে। ডেভলপমেন্ট সিস্টেম সিম্পলিসিটি, সম্প্রদায়ের অংশীদারি, ও সর্বাধুনিক ফ্রি সফটওয়্যার প্যাকেজের ব্যবহারের উপর গুরুত্বারোপ করে।

## তথ্যসূত্র

বিষয়শ্রেণী:লিনাক্স ডিস্ট্রিবিউশন
বিষয়শ্রেণী:২০০৯-এর সফটওয়্যার
বিষয়শ্রেণী:আর্চ-ভিত্তিক লিনাক্স ডিস্ট্রিবিউশন
বিষয়শ্রেণী:প্যাকম্যান-ভিত্তিক লিনাক্স ডিস্ট্রিবিউশন
ব্যাশ (ইউনিক্স শেল)

**ব্যাশ** () ব্রায়ান ফক্স কর্তৃক গ্নু প্রকল্পের জন্যে বৌর্ন শেলের ফ্রি সফটওয়্যার বিকল্প হিসাবে লিখিত একটি ইউনিক্স শেল ও কমান্ড ল্যাঙ্গুয়েজ।  ১৯৮৯ সালে মুক্তি পাওয়ার পর থেকে, অধিকাংশ গ্নু/লিনাক্স ডিস্ট্রিবিউশন ও ম্যাকওএসের ডিফল্ট লগইন শেল হিসেবে এটি ব্যবহৃত হয়ে আসছে। মাইক্রোসফট উইন্ডোজ ১০-এর জন্যেও একটি সংস্করণ রয়েছে। সোলারিস ১১-এর ডিফল্ট ইউজার শেলও ব্যাশ। 

ব্যাশ একটি কমান্ড প্রসেসর যেটি একটি টেক্সট উইন্ডোতে রান হয়, যেখানে ব্যবহারকারী কার্য নির্বাহের জন্যে কমান্ড টাইপ করে থাকে। ব্যাশ শেল স্ক্রিপ্ট নামের একটি ফাইল থেকে কমান্ড রিড ও এক্সিকিউট করতে পারর। অন্যসব ইউনিক্স শেলের মত, এটি  কন্ডিশন-টেস্টিং ও ইটিরেশনের জন্যে ফাইলনেম গ্লোবিং (ওয়াইল্ড কার্ড ম্যাচিং), পাইপিং, হেয়ার ডকুমেন্ট, কমান্ড সাবস্টিটিউশন,  চলক ও কন্ট্রোল ফ্লো স্ট্রাকচার সমর্থন করে।

## তথ্যসূত্র

বিষয়শ্রেণী:গ্নু প্রকল্পের সফটওয়্যার
বিষয়শ্রেণী:১৯৮৯-এর সফটওয়্যার
বিষয়শ্রেণী:ক্রস-প্ল্যাটফর্ম মুক্ত সফটওয়্যার
বিষয়শ্রেণী:স্ক্রিপ্টিং ভাষা
জল জোছনা

**জল জোছনা ** বিংশ শতাব্দীর অন্যতম প্রধান বাংলাদেশী কথাসাহিত্যিক হুমায়ূন আহমেদের একটি জনপ্রিয় উপন্যাস। উপন্যাসটি ১৯৯৩ সালে প্রথম প্রকাশিত হয়। বইটির প্রকাশক হাসান জায়েদী। প্রকাশনা সংস্থা পার্ল পাবলিকেশন। বইটির গ্রন্থস্বত্ব লেখকের অর্থাৎ হুমায়ূন আহমেদের।
## উৎসর্গপত্র
বইটি উৎসর্গ করা হয় পশ্চিমবঙ্গের প্রখ্যাত ঔপন্যাসিক সমরেশ মজুমদারকে। উৎসর্গপত্রে হুমায়ূন আহমেদ লেখেনঃ



## পটভূমি
বড় মাপের লেখকদের মধ্যে সমসাময়িকতা কমই দেখা যায়। বিশ্বসাহিত্যের অধিকাংশ বড় লেখক নিকট বা দূর অতীতের আবহে কাহিনী ফাঁদতে পছন্দ করেন। হুমায়ূন আহমেদ এ ক্ষেত্রে একজন ব্যতিক্রমী লেখক। তিনি অহরহ সমসাময়িক সমস্যা বা ঘটনাকে তার কাহিনীর কেন্দ্রস্থলে স্থাপন করেছেন যাকে ঘিরে আবর্তিত হয়েছে মূল বয়ান এবং চরিত্রসমূহ। জল জোছনা উপন্যাসের কেন্দ্রে রয়েছে  বাংলাদেশের সড়ক ব্যবস্থাপনার ক্ষেত্রে বিরাজমান নৈরাজ্য, আইনশৃঙ্খলা পরিস্থিতির অনিশ্চয়তা ও দুর্বৃত্তরে দাপট। এই ঘটনাকে ঘিরে হুমায়ূন আহমেদ মানব চরিত্রের নানা দিকের ওপর আলোকপাত করেছেন। এই চরিত্র বিশ্বজনীন, চিরায়ত।

## চরিত্রসমূহ
***মনজুর** &ndash; একজন ব্যবসায়ী এবং কোটিপতি
***রেবেকা** &ndash; মনজুরের স্ত্রী
***নিতু** &ndash; মনজুরের মেয়ে
***জহির** &ndash; মনজুরের বন্ধু

## কাহিনীসংক্ষেপ
মনজুর একজন কোটিপতি ব্যবসায়ী। ব্যবসার কাজেই তার সময়গুলো চলে যায়। ব্যবসার কাজের জন্যই সে তার পরিবারকে সময় দিতে পারে না। এ নিয়ে মনজুরের স্ত্রী রেবেকার মনে ক্ষোভ রয়েছে। মাঝে মাঝেই রেবেকা, নিতু ও জহির বেড়াতে যায়। দিনাজপুর যাওয়ার সময় নিতু তার বাবাকে রাজি করায় তাদের সাথে যাওয়ার জন্য। কিন্তু আরিচা পার হওয়ার পড়ে তারা ঝামেলায় ফেঁসে যায়। কিছুক্ষণ আগে সড়ক দুর্ঘটনায় দুই ভাই বোন মারা যায়। তাদের এ মৃত্যু নিয়ে নিয়ে গ্রামবাসীর মাঝে ক্ষোভ সৃষ্টি হয়। আর এরই সুযোগ নিতে চলে আসে এক স্বার্থান্বেষী চক্র। সেই চক্রের প্রধান এক বুড্ডা গ্রামবাসীকে উস্কে দেয়। তারা গাড়ি ভাংচুর করে। এক পর্যায়ে মনজুর চক্রের প্রধানকে হত্যা করে।

## এই উপন্যাসের কিছু উক্তি
* শরীরের সৌন্দর্য যেভাবে দেখা যায় মনের সৌন্দর্য সেভাবে দেখা গেলে খুব ভালো হত। (পৃষ্ঠাঃ ১৬) 

## আরও দেখুন
* হুমায়ূন আহমেদ
* হুমায়ূন আহমেদের সৃষ্টিকর্ম
## বহিঃসংযোগ
*  
## তথ্যসূত্র

বিষয়শ্রেণী:১৯৯৩-এর উপন্যাস‎
বিষয়শ্রেণী:২০শ শতাব্দীর উপন্যাস‎
বিষয়শ্রেণী:বাংলা ভাষার উপন্যাস
বিষয়শ্রেণী:১৯৯৩-এর বাংলাদেশী উপন্যাস
বিষয়শ্রেণী:বাংলা ভাষার বাংলাদেশী উপন্যাস
বিষয়শ্রেণী:হুমায়ূন আহমেদের উপন্যাস
বিষয়শ্রেণী:ধ্রুব এষের প্রচ্ছদ শিল্প সহ বই
বিষয়শ্রেণী:পার্ল পাবলিকেশনের বই
হিমুর দ্বিতীয় প্রহর

নন্দিত কথাসাহিত্যিক হুমায়ূন আহমেদের সৃষ্ট চরিত্রগুলোর মধ্যে হিমু অন্যতম। হিমু সিরিজের বইগুলোর মধ্যে এটি সপ্তম। হিমু সিরিজের প্রথম বই হলো ময়ূরাক্ষী (১৯৯০)। হিমু সিরিজের বইগুলোর মধ্যে **হিমুর দ্বিতীয় প্রহর** একটু ব্যতিক্রম। এই উপন্যাসে হিমুর সাথে দেখা হয় হুমায়ূন আহমেদের আরও একটি বিখ্যাত চরিত্র **[[মিসির আলি]]র**। মিসির আলী চলেন লজিকের উপর ভিত্তি করে আর হিমুর জীবনটায় হল এন্টি-লজিকের মাঝে। লেখক তার সৃষ্ট এই দুটি চরিত্রগুলোর মধ্যে কোনটাকে বেশি গুরুত্ব দেন তা জানতে চেয়েছেন। 

১৯৯৭ সালের বইমেলায় বইটি প্রথম প্রকাশিত হয়। বইটির প্রচ্ছদ তৈরি করেন সমর মজুমদার। বইটির গ্রন্থস্বত্ব লেখকের প্রথম স্ত্রী গুলতেকিন আহমেদের। 
বইটির প্রকাশক এ কে নাসির আহমেদ সেলিম। 
**প্রকাশনা সংস্থাঃ** কাকলী প্রকাশনী, ৩৮/৪ বাংলাবাজার ঢাকা।
**কম্পিউটার কম্পোজঃ** গতিধারা কম্পিউটার্স, ৩৮/৪ বাংলাবাজার, ঢাকা।
**মুদ্রণঃ** এস আর প্রিন্টার্স, ৭ শ্যামাপ্রসাদ চৌধুরী লেন, ঢাকা ১১০০।

## উৎসর্গপত্র
বইটি উৎসর্গ করা হয় জাহিদ হাসানকে। উৎসর্গ পাতায় লেখক লিখেনঃ




## চরিত্রসমূহ
* **[[হিমু]]**
* **[[মিসির আলি]]**
* **বাদল** &ndash; হিমুর ফুফাত ভাই
***আঁখি** - বাদলের স্ত্রী
***মীরা**
* **আশরাফুজ্জামান** &ndash; মীরার বাবা

## কাহিনীসংক্ষেপ
পূর্ণিমার শেষ রাতে এক গলির ভেতরে হিমু প্রচণ্ড এক ভয়ের মুখোমুখি হয়। তার এই ভয়ের কারণে তাকে হাসপাতালে পর্যন্ত ভর্তি হতে হয়। অন্যদিকে হিমুর ফুফাতো ভাইয়ের বিয়ে আঁখি নামের একজনের সাথে ঠিক হয় কিন্তু বিয়ের দিন আঁখি বাড়ি থেকে চলে যায় তবে ঘটনাক্রমে শেষ পর্যন্ত বাদলের সাথেই তার বিয়ে হয়। হিমু তার এই ভয় সম্পর্কে কথা বলতে গিয়েছিল মিসির আলির কাছে। মিসির আলি হিমুকে বলে তার এই ভয়ের কারণ তার উত্তেজিত মস্তিষ্ক এবং তার উচিত আবার সেই ভয়ের মুখোমুখি হওয়া। পরের পূর্ণিমায় হিমু যায় সেই গলিতে তার কাছে মনে হয় সে যেন পূর্ববর্তী ঘটনাই আবার দেখছে। কুকুরগুলো তাকে জায়গা করে দেয় সেই ছায়াহীন মানবের কাছে যাওয়ার জন্য। আস্তে আস্তে হিমু এগিয়ে যায়।

## আরও দেখুন
* হুমায়ূন আহমেদ
* হুমায়ূন আহমেদের সৃষ্টিকর্ম
## তথ্যসূত্র

বিষয়শ্রেণী:১৯৯৭-এর বই
বিষয়শ্রেণী:হুমায়ূন আহমেদের উপন্যাস
বিষয়শ্রেণী:২০শ শতাব্দীর উপন্যাস‎
বিষয়শ্রেণী:বাংলা ভাষার উপন্যাস
বিষয়শ্রেণী:১৯৯৭-এর বাংলাদেশী উপন্যাস
বিষয়শ্রেণী:বাংলা ভাষার বাংলাদেশী উপন্যাস
বিষয়শ্রেণী:কাকলী প্রকাশনীর বই
বিষয়শ্রেণী:সমর মজুমদারের প্রচ্ছদ শিল্প সহ বই
বিষয়শ্রেণী:হিমু ধারাবাহিকের উপন্যাস
বিষয়শ্রেণী:হিমু
আল জাজিরা প্রামাণ্যচিত্র চ্যানেল

**আল জাজিরা প্রামাণ্যচিত্র চ‍্যানেল** () একটি প‍্যান আরব স্যাটেলাইট আরবী ভাষার প্রামাণ্যচিত্র চ‍্যানেল এবং কাতারের *[[আল জাজিরা মিডিয়া নেটওয়ার্ক]]*-এর একটি শাখা।

আল জাজিরা প্রামাণ্যচিত্র চ্যানেল ১লা জানুয়ারী ২০০৭ সাল ১২:০০ জিএমটি থেকে কার্যক্রম পরিচালনা করে আসছে। আল জাজিরা প্রামাণ্যচিত্র চ্যানেল দর্শকদের তথ্যচিত্র ও চলচ্চিত্র পরিবেশনের জন্য বদ্ধ পরিকর এবং তা নিয়ে তারা প্রতিনিয়ত কাজ করে যাচ্ছে। তাদের পরিবেশিত তথ্যচিত্র ও চলচ্চিত্রগুলি ঐতিহাসিক, বৈজ্ঞানিক, রাজনৈতিক, শৈল্পিক এবং ভ্রমণ সংক্রান্ত বিষয়গুলি সহ বিস্তৃত বিষয়গুলি বিশ্লেষণ করে।

চ্যানেলটি নিজেরা ১৫% অনুষ্ঠান তৈরি করে ও আরব এবং বিশ্বব্যাপী প্রযোজনা প্রতিষ্ঠানগুলোর কাছ বাকি অনুষ্ঠান পেয়ে থাকে। এটি আল জাজিরা আরবির জন্য প্রামাণ্যচিত্র তৈরি করে এবং অন্যান্য আল জাজিরার চ্যানেলগুলি যেমন আল জাজিরা ইংরেজির জন্য প্রামাণ্যচিত্র তৈরির ক্ষেত্রে সহায়তা করে। কাতারের দোহায় আল জাজিরা মিডিয়া নেটওয়ার্ক ক্যাম্পাসে একটি আলাদা ভবন নির্মাণ করা হয়েছে আল জাজিরা প্রামাণ্যচিত্র চ‍্যানেলের জন্য।

আল জাজিরা প্রামাণ্যচিত্র চ্যানেল আরবি ভাষায় বিশ্বের প্রথম তথ্যচিত্র বিষয়ক স্যাটেলাইট চ‍্যানেল। আল জাজিরা প্রামাণ্যচিত্র চ্যানেল আরবি ভাষী হিসেবে প্রধানত আরব দর্শকের কাছে জনপ্রিয়।

## অনুষ্ঠান
আল জাজিরা প্রামাণ্যচিত্র চ্যানেল নিম্নলিখিত পাঁচটি ক্ষেত্র থেকে প্রামাণ্যচিত্র উপস্থাপনা উপর মনোযোগ নিবদ্ধ করে:

* ইতিহাস / প্রত্নতত্ত্ব
* সংবাদ / বর্তমান বিষয় / রাজনীতি
* আবিষ্কার / অন্বেষণ / জাতিতত্ত্ব
* বিজ্ঞান ও প্রযুক্তি
* স্বাস্থ্য ও সুখ

## তথ্যসূত্র

## বহিঃসংযোগ
*  

বিষয়শ্রেণী:আল জাজিরা
বিষয়শ্রেণী:২০০৭-এ প্রতিষ্ঠিত টেলিভিশন চ্যানেল ও স্টেশন
বিষয়শ্রেণী:আরবি ভাষার টেলিভিশন স্টেশন
বিষয়শ্রেণী:প্রামাণ্যচিত্র টেলিভিশন চ‍্যানেল
মধ্যমগ্রাম বিধানসভা কেন্দ্র

**মধ্যমগ্রাম  (বিধানসভা কেন্দ্র)** ভারতের পশ্চিমবঙ্গ রাজ্যের উত্তর চব্বিশ পরগনা জেলার একটি বিধানসভা কেন্দ্র।

## এলাকা
ভারতের সীমানা পুনর্নির্ধারণ কমিশনের নির্দেশিকা অনুসারে, ১১৮ নং মধ্যমগ্রাম বিধানসভা কেন্দ্রটি  মধ্যমগ্রাম পুরসভা এবং চণ্ডীগড়-রোহান্দা ও কেমিয়া খামারপাড়া গ্রাম পঞ্চায়েত গুলি বারাসাত-২ সমষ্টি উন্নয়ন ব্লক এবং ইচ্ছাপুর-নীলগঞ্জ, পশ্চিম খিলকাপুর ও পূর্ব খিলকাপুর গ্রাম পঞ্চায়েত গুলি বারাসাত-১ সমষ্টি উন্নয়ন ব্লক এর অন্তর্গত।

মধ্যমগ্রাম বিধানসভা কেন্দ্রটি ১৭ নং বারাসাত লোকসভা কেন্দ্র এর অন্তর্গত।

## বিধানসভার বিধায়ক

## নির্বাচনী ফলাফল
### ২০১৬
২০১৬ সালের নির্বাচনে, তৃণমূল কংগ্রেসের রথীন ঘোষ তার নিকটতম প্রতিদ্বন্দ্বী কংগ্রেসের তাপস মজুমদারকে পরাজিত করেন।

### ২০১১
২০১১ সালের নির্বাচনে, তৃণমূল কংগ্রেসের রথীন ঘোষ তার নিকটতম প্রতিদ্বন্দ্বী ফরওয়ার্ড ব্লকের রঞ্জিত চৌধুরীকে পরাজিত করেন।

## তথ্যসূত্র

বিষয়শ্রেণী:পশ্চিমবঙ্গের বিধানসভা কেন্দ্র
বিষয়শ্রেণী:উত্তর চব্বিশ পরগনা জেলার রাজনীতি